Ο ΣΥΡΙΖΑ Λάρισας για το σχέδιο Ηρακλής - Larisa News\nadmin Φεβρουάριος 11, 2020 0 Views\nΤο συμπέρασμα που δυστυχώς προκύπτει από την πρόσφατη συζήτηση στη Βουλή αναφορικά με το σχέδιο Ηρακλής για τα κόκκινα δάνεια είναι οδυνηρό: Το μέλλον για τους δανειολήπτες (επιχειρήσεις και νοικοκυριά), αλλά και για την ίδια την οικονομία προβλέπεται δυσοίωνο. Σε μικρό διάστημα η καθημερινότητα θα ορίζεται από εξώσεις οικογενειών, πλειστηριασμούς πρώτων κατοικιών, ισοπέδωση επιχειρήσεων.\nΑπό το σχέδιο Ηρακλής, όπως το παρουσίασε η κυβέρνηση της Νέας Δημοκρατίας, απουσιάζει πλήρως η διαφάνεια αλλά και η αναπτυξιακή πρόνοια. Το μόνο που κάνει η ΝΔ είναι η δρομολόγηση της άρσης προστασίας της α’ κατοικίας, η οποία για προφανείς λόγους έρχεται παράλληλα με την υλοποίηση του σχεδίου Ηρακλής. Το εν λόγω σχέδιο θα καταστεί όχημα καταιγίδας πτωχεύσεων, εξώσεων και πλειστηριασμών.\nΠαράλληλα, οι τράπεζες δεν αναλαμβάνουν καμία υποχρέωση για την χρηματοδότηση της ελληνικής οικονομίας, ενώ επικυρώνεται η έλλειψη ελέγχου των πράξεων των τραπεζικών διοικήσεων.\nΕν κατακλείδι, το σχέδιο Ηρακλής αναμένεται να οδηγήσει στη μαζικότερη πράξη αναδιανομής πλούτου (επιχειρηματικού, ιδιωτικού – στεγαστικού) των τελευταίων δεκαετιών με θύματα όσες ομάδες έπληξε η κρίση. Και αυτό ενώ η χώρα βρίσκεται εκτός μνημονίων.\nΥπενθυμίζουμε ότι η κυβέρνηση ΣΥΡΙΖΑ τόσο εντός όσο και εκτός των μνημονίων έθεσε σε προτεραιότητα την προστασία της πρώτης κατοικίας και κατάφερε να την πετύχει. Εντός μνημονίων, με το νόμο Σταθάκη, με τον οποίο επέκτεινε την προστασία του νόμου Κατσέλη που η κυβέρνηση Σαμαρά είχε αφήσει να λήξει. Εκτός μνημονίων, με το νόμο που ψηφίστηκε την άνοιξη του 2019, ο οποίος θεσπίζει ένα ολοκληρωμένο, αυτοματοποιημένο πλαίσιο με πλατφόρμα εξωδικαστικής διευθέτησης έτοιμη να υποδεχτεί αιτήσεις προστασίας κατοικίας.\nΕπιπρόσθετα, ο σχεδιασμός της κυβέρνησης ΣΥΡΙΖΑ στόχευε σε ένα πτωχευτικό δίκαιο που θα ενσωμάτωνε σε μόνιμη βάση την προστασία της μόνης και κύριας κατοικίας των ευάλωτων νοικοκυριών.\nΔιότι εμείς, και τούτη είναι η βασική διαφορά μας από τη ΝΔ, πιστεύουμε ότι η ανάπτυξη είτε θα είναι κοινωνικά δίκαιη είτε δεν μπορεί να υπάρξει. Αντίθετα, η ΝΔ πιστεύει και δυστυχώς κάνει πράξη το «αναπτυξιακό» δόγμα «πρώτα οι ισχυροί και ό,τι περισσέψει οι υπόλοιποι». Γι’ αυτό και επιλέγει με κυνισμό, παρά το γεγονός ότι δεν υπάρχει πλέον η μνημονιακή πίεση, να εφαρμόσει όσα οι συντηρητικότερες πλευρές των θεσμών ζητούσαν επί χρόνια και επί ματαίω από την κυβέρνηση ΣΥΡΙΖΑ.\nΠροηγούμενο άρθρο Καλαρρύτες: Στιγμές Ζωής στο ΔΩΛ\nΕπόμενο άρθρο Γλέντησαν με την καρδιά τους οι Μικρασιάτες της Λάρισας


1821: Η Λίνα Μενδώνη γράφει στην ATHENS VOICE | Athens Voice\nΗ μέριμνα για την προστασία των αρχαιοτήτων κατά την Επανάσταση του 1821 και την πρώτη περίοδο του νεοσύστατου Ελληνικού Κράτους\nΗ Λίνα Μενδώνη, Υπουργός Πολιτισμού και Αθλητισμού\nΗ Λίνα Μενδώνη, Υπουργός Πολιτισμού και Αθλητισμού, γράφει στην ATHENS VOICE με αφορμή την επέτειο των 200 χρόνων από την Ελληνική Επανάσταση του 1821\nΗ ωρίμανση του ελληνικού εθνικού κινήματος, που οδήγησε στην αποτίναξη του Οθωμανικού ζυγού και τη δημιουργία ανεξάρτητου Ελληνικού Κράτους, θεμελιώθηκε στην αφύπνιση της εθνικής συνείδησης των υπόδουλων Ελλήνων, η οποία συντελέστηκε σταδιακά. Καίρια συμβολή στην καλλιέργεια της κοινής εθνικής τους ταυτότητας είχε η εμπέδωση της χωροχρονικής και πολιτισμικής συνέχειας με την αρχαία Ελλάδα. Φυσικά τεκμήρια και εννοιολογικά σύμβολά της αποτελούσαν η γλώσσα και τα διάσπαρτα υλικά κατάλοιπα του παρελθόντος. Αυτά που θαύμαζαν οι αρχαιολάτρες Ευρωπαίοι, οι οποίοι επισκεπτόμενοι την Ελλάδα αντιμετώπιζαν τους υπόδουλους απογόνους των αρχαίων ως άξεστους και απαίδευτους, προτού συγκινηθούν από τον αγώνα τους για πολιτισμική και πολιτική παλιγγενεσία και αυτοδιάθεση.\nΟι αρχαιότητες απέκτησαν προοδευτικά σημαίνουσα θέση στη συλλογική ταυτότητα και στο πατριωτικό αφήγημα των Ελλήνων. Αρχικά η στάση τους ήταν αμφίθυμη. Τα αρχαία ερείπια αποτελούσαν παραδοσιακά πηγή έτοιμου οικοδομικού υλικού. Ωστόσο, τα λείψανα της αρχαιότητας αντιμετωπίζονταν γενικά με σεβασμό, όσο και κάποια ενστικτώδη δεισιδαιμονία, που συνέδεε το βανδαλισμό και την καταστροφή τους με κακοτυχία. Η φτώχεια και η ανέχεια, πάλι, γεννούσαν πάντα κάποιους συνεργούς στη φυγάδευσή τους έναντι αμοιβής. Πλησιάζοντας στην εθνεγερσία και υπό την παιδευτική επίδραση του Νεοελληνικού Διαφωτισμού, συνειδητοποιήθηκε η ιστορική και συμβολική αξία των αρχαιοτήτων ως μνημείων και εθνικών κειμηλίων. Η επαναστατική διεργασία λειτούργησε καταλυτικά στην ιδέα μιας συλλογικής εθνικής κληρονομιάς και στην ανάγκη προστασίας της.\nΟι νέες αντιλήψεις εκφράζονται συνειδητά με επίσημο, αλλά και με αυθόρμητο τόνο. Το 1814 συγκροτείται η Φιλόμουσος Εταιρεία με σκοπό την ίδρυση σχολείων και τη διαφύλαξη των μνημείων. Οι αντιδράσεις στη λαφυραγώγηση και φυγάδευση αρχαιοτήτων εντείνονται, και το 1815 ο Αθανάσιος Ψαλίδας –χαρακτηρίζοντας όσους επιδίδονται σε αυτή τυμβωρύχους και ιερόσυλους– προειδοποιεί ότι οι Έλληνες θα διεκδικήσουν στο μέλλον τα αρχαία τους. Στην πολιορκία της Ακρόπολης, το 1821-1822, ο Κωλέττης ζητά από το πυροβολικό να προσέχει τα μνημεία, ενώ η παράδοση θέλει οι Έλληνες να προσφέρουν στους Τούρκους μολύβι για τα βόλια τους, προκειμένου να μην το αφαιρέσουν από τους συνδέσμους των κιόνων. Ο Μακρυγιάννης, γνήσιος εκφραστής του λαϊκού συναισθήματος, απευθύνει σε στρατιώτες που επιδιώκουν να πουλήσουν αγάλματα σε ξένους την εμβληματική του ρήση: «Αυτά, και δέκα χιλιάδες τάλαρα να σας δώσουνε, να μην το καταδεχθείτε να βγουν από την πατρίδα μας. Δι' αυτά πολεμήσαμεv».\nΟι επίσημες επαναστατικές Αρχές ενσωματώνουν την προστασία των αρχαιοτήτων στα συνταγματικά κείμενα. Το 1822 ο Άρειος Πάγος, διοικητικό όργανο της Ανατολικής Χέρσου Ελλάδος, ορίζει ότι ο έφορος της Πολιτικής οφείλει «να φροντίζει δια την διαφύλαξιv των αρχαιοτήτων». Στην Εθνοσυνέλευση του Άστρους, το 1823, ο Κοραής υποδεικνύει ως καθήκον της Διοίκησης, την «συνάθροισι και φυλακή των λειψάνων της Ελληνικής αρχαιότητος». Το 1825, ο Υπουργός Εσωτερικών Παπαφλέσσας διατάσσει τη συγκέντρωση των αρχαίων στα κατά τόπους σχολεία και ο Μαυροκορδάτος διακηρύσσει τα «ιερώτατα και αναμφισβήτητα δικαιώματα» του Έθνους επί των αρχαιοτήτων. Το 1826 η Προσωρινή Διοίκησις ορίζει ότι «όλα τα λείψανα της αρχαιότητος είναι εθνικά» και ότι «η διατήρησις αυτώv είναι αναγκαία». Η Γ΄ Εθνοσυνέλευση της Τροιζήνας, το 1827, απαγορεύει την πώληση και εξαγωγή αρχαιοτήτων, απόφαση που επαναλαμβάνει και η Δ΄ Εθνοσυνέλευση του Άργους, το 1829.\nΑμέσως μετά τη συγκρότησή του επί Καποδίστρια, το νεοσύστατο Ελληνικό Κράτος θέτει την προστασία των αρχαιοτήτων υπό την αρμοδιότητά του και λαμβάνει μέριμνα γι’ αυτές. Το πρώτο Εθνικό Μουσείο ιδρύεται, το 1829, στο Ορφανοτροφείο της Αίγινας και περιλαμβάνει αρχαιότητες από όλη την Επικράτεια. Το 1834, κατά την Αντιβασιλεία του Όθωνα, θεσπίζεται ο πρώτος αρχαιολογικός νόμος, που θέτει τα θεμέλια της Αρχαιολογικής Υπηρεσίας, της παλαιότερης του είδους στην Ευρώπη. Οι ιδιώτες διατηρούν ακόμη δικαιώματα επί των μνημείων που ανακαλύπτονται στις ιδιοκτησίες τους και η αρχαιοκαπηλία δεν πατάσσεται αποτελεσματικά. Αυτό θα αλλάξει το 1899 από το νόμο «Περί αρχαιοτήτων». Ωστόσο, ιδρύεται «Κεντρικό Δημόσιο Μουσείο διά τας αρχαιότητας» στη νέα Πρωτεύουσα του Κράτους την Αθήνα, στεγαζόμενο αρχικά στο ναό του Ηφαίστου, το λεγόμενο «Θησείο», όπου μεταφέρονται αρχαιότητες από όλη την Ελλάδα και το Μουσείο της Αίγινας. Το 1866 και μετά από πολλές άγονες προσπάθειες τίθεται ο θεμέλιος λίθος του Κεντρικού Μουσείου, που το 1888 μετονομάζεται σε «Εθνικόν Αρχαιολογικόν Μουσείον».\nΤο 1836 ιδρύεται η Αρχαιολογική Επιτροπή ως θεσμικό όργανο που συντρέχει επιστημονικά το έργο της Υπηρεσίας, και το 1837, με ιδιωτική πρωτοβουλία, η εν Αθήναις Αρχαιολογική Εταιρεία, προκειμένου να συνδράμει το Κράτος στη διενέργεια συστηματικών ανασκαφών και αναστηλώσεων. Παράλληλα, αρχίζουν να αναπτύσσουν δράση οι ξένες αρχαιολογικές αποστολές (μετέπειτα Σχολές), που ανταγωνίζονται η μία την άλλη στην αποκάλυψη των πλέον εμβληματικών και υψηλού γοήτρου τόπων και μνημείων της χώρας. Θα χρειαστεί να περάσουν κάποιες δεκαετίες ακόμη, ώσπου η Αρχαιολογική Υπηρεσία αποκτήσει συγκροτημένη δομή, ευρεία, συντονισμένη και αποτελεσματική δράση.


Γραμματικός: «Το Πρωτάθλημα με δύο ομίλους υστερεί σε ανταγωνιστικότητα, έχει υποβαθμιστεί» - greekhandball.com\nHome / Α1 Ανδρών / ΔΙΑΦΟΡΑ / Γραμματικός: «Το Πρωτάθλημα με δύο ομίλους υστερεί σε ανταγωνιστικότητα, έχει υποβαθμιστεί»\nΓραμματικός: «Το Πρωτάθλημα με δύο ομίλους υστερεί σε ανταγωνιστικότητα, έχει υποβαθμιστεί»\nWriter October 22, 2020 Α1 Ανδρών, ΔΙΑΦΟΡΑ\nΓια την μέχρι τώρα εξέλιξη του Πρωταθλήματος της Handball Premier, το νέο σύστημα, την απουσία του κόσμου από τα γήπεδα και την δυναμική των ομάδων, κλήθηκε να απαντήσει ο τεχνικός σύμβουλος του Ολυμπιακού, Νίκος Γραμματικός, σε συνέντευξή του στην ιστοσελίδα, sports3.gr.\nΟ κ. Γραμματικός δήλωσε: «Με το φετινό σύστημα, δηλαδή τις ομάδες χωρισμένες σε δύο ομίλους, το Πρωτάθλημα υστερεί σε ανταγωνιστικότητα, έχει κατά κάποιον τρόπο υποβαθμιστεί και αυτό δεν είναι καλό για το άθλημα, καθώς η Handball Premier είναι η... βιτρίνα μας. Αναγνωρίζω ότι με αυτόν τον τρόπο τα έξοδα είναι λιγότερα για όλους, όμως είναι αυτή η μόνη λύση; Φαντάζομαι και στα υπόλοιπα αθλήματα την έχουν σκεφτεί, δεν την έχουν εφαρμόσει όμως, προφανώς αναλογιζόμενοι και το τι θα χάσει το άθλημά τους εν γένει».\nΌσον αφορά στο αγωνιστικό επίπεδο των ομάδων, τόνισε: «Οι ομάδες που ξεχωρίζουν είναι η ΑΕΚ και ο Ολυμπιακός. Η ΑΕΚ έχει δείξει πολύ δυνατή μέχρι τώρα και κρατάει τα πρωτεία, παρουσιάζει ένα πολύ καλό και ποιοτικό σύνολο. Ο Ολυμπιακός διαθέτει μια νέα ομάδα, με νέους ανθρώπους, που είναι ανταγωνιστική, αλλά δεν διαθέτει το μεγάλο μπάτζετ της ΑΕΚ. Από εκεί και πέρα ο ΠΑΟΚ είναι καλύτερος σε σχέση με τα προηγούμενα χρόνια, ενώ και ο Διομήδης έχει μια αξιόλογη ομάδα που στηρίζεται σε παιδιά από την Εθνική Νέων».\nΑνέφερε, επιπλέον: «Ο κόσμος λείπει από το άθλημα και η απουσία του δεν έχει επηρεάσει μόνο την ατμόσφαιρα στα γήπεδα, αλλά λειτουργεί εις βάρος όλου του οικοδομήματος του αθλητισμού, αφού οι σύλλογοι χάνουν σε έσοδα και στήριξη. Πολλές ομάδες θα ήθελαν να επενδύσουν περισσότερο στο Πρωτάθλημα, αλλά λόγω του Covid-19 έκαναν πίσω».\nΠηγή: sports3.gr (δείτε εδώ)\nΓραμματικός: «Το Πρωτάθλημα με δύο ομίλους υστερεί σε ανταγωνιστικότητα, έχει υποβαθμιστεί» Reviewed by Writer on October 22, 2020 Rating: 5


Από τις εκδόσεις Θεμέλιο\nΔημήτρης Δ. Αρβανιτάκης, Σπύρος Ι. Ασδραχάς (1933-2017). Εργογραφία και δοκιμή βιογραφίας, 2021\nΆντα Κάπολα (επιμ.), Μπάμπης Δρακόπουλος. Ένας δημοκρατικός ηγέτης της Αριστεράς. Ανέκδοτες αναμνήσεις και πολιτικά κείμενα, Εκδοτική ομάδα: Άντα Κάπολα, Βαγγέλης Καραμανωλάκης, Ηλίας Νικολακόπουλος, 2021 (σε συνεργασία με το Ινστιτούτο Νίκος Πουλαντζάς)\nΚώστας Φιλίνης, ένας διανοούμενος της δράσης. Κείμενα θεωρίας και πολιτικής. Εκδοτική ομάδα: Βαγγέλης Καραμανωλάκης, Κατερίνα Λαμπρινού, Γιάννης Μπαλαμπανίδης, Τάσος Τρίκκας, 2015 (σε συνεργασία με το Ινστιτούτο Νίκος Πουλαντζάς)\nΜια μάντρα, ένα δέντρο, λίγος ήλιος. Χαρακτικά της Ζιζής Μακρή από τις Γυναικείες Φυλακές Αβέρωφ 1960-1961. Με ένα ποίημα του Γιάννη Ρίτσου, 2013\nΒαγγέλης Καραμανωλάκης - Εύη Ολυμπίτου - Ιωάννα Παπαθανασίου (επιμ.), Η ελληνική νεολαία στον 20ό αιώνα. Πολιτικές διαδρομές, κοινωνικές πρακτικές και πολιτιστικές εκφράσεις, 2010 (σε συνεργασία με το Ινστιτούτο Νίκος Πουλαντζάς)\nΒάσω Ψιμούλη, "Ελεύθερη Ελλάδα - Η Φωνή της Αλήθειας". Ο παράνομος Ραδιοσταθμός του ΚΚΕ. Αρχείο 1947-1968, 2006\nΦίλιππος Ηλιού, Ο Ελληνικός Εμφύλιος Πόλεμος: η εμπλοκή του ΚΚΕ, Εκδοτική φροντίδα: Άννα Ματθαίου, Στρατής Μπουρνάζος, Πόπη Πολέμη, 2004\nΙωάννα Παπαθανασίου (με τη συνεργασία της Άντας Κάπολα και του Γιάννη Παπαθεοδώρου), Ενιαία Δημοκρατική Αριστερά 1951-1967. Το αρχείο της, 2001 (σε συνεργασία με το ΕΚΚΕ)\nΆννα Ματθαίου - Πόπη Πολέμη, Διαδρομές της Μέλπως Αξιώτη 1947-1955, Μαρτυρίες και κείμενα από τα Αρχεία Σύγχρονης Κοινωνικής Ιστορίας, 1999\nΣπύρος Ασδραχάς - Άγγελος Ελεφάντης - Φίλιππος Ηλιού, Των Αφανών. Τρεις ομιλίες για το βιβλίο της Παγώνας Στεφάνου, 1998\nΑπό το Ιστορικό Αρχείο Ελληνικής Νεολαίας\nΙωάννα Παπαθανασίου (με τη συνεργασία των Πολίνας Ιορδανίδου, Άντας Κάπολα, Τάσου Σακελλαρόπουλου, Αγγελικής Χριστοδούλου), Η Νεολαία Λαμπράκη τη δεκαετία του 1960. Αρχειακές τεκμηριώσεις και αυτοβιογραφικές καταθέσεις, 2008 (σε συνεργασία με το Ινστιτούτο Νεοελληνικών Ερευνών)\nΔημήτρης Δημητρόπουλος - Ευδοκία Ολυμπίτου, Αρχείο του Κεντρικού Συμβουλίου της ΕΠΟΝ. Συλλογή Αρχείων Σύγχρονης Κοινωνικής Ιστορίας. Κατάλογοι και ευρετήρια, 2000\nΑπό τις εκδόσεις Βιβλιόραμα\nΆννα Ματθαίου - Πόπη Πολέμη, Η εκδοτική περιπέτεια των Ελλήνων κομμουνιστών. Από το βουνό στην υπερορία 1947-1968, 2003\nΠραξιτέλης Ζαχαριάδης, Ελ Ντάμπα 1945. Ημερολόγιον αιχμαλωσίας, 2014\nΝικόλαος Σμπαρούνης-Τρίκορφος, Ημερολόγιον της εις Ρωσσίαν εκστρατείας, 2013\nΝίκος Κέντρος, Ο εμφύλιος στη Φλώρινα, 2011\nΓρηγόρης Αγγελόπουλος, Ημερολόγιο πολέμου (1940-1941), 2011\nΘανάσης Αθανασίου, Ο δρόμος που περπάτησα, 2010\nΔημήτρης Καραχάλιος, Το Ρωμαϊκό καλοκαίρι των ναυαγίων, 2010\nΒασίλης Αποστολόπουλος, Επί ξυρού ακμής. Ένας "κομμένος" αντάρτης του ΔΣΕ στα βουνά της Ρούμελης, 2009\nΒασίλης Καραζάνος, Από τη ζωή μου στον Πόλεμο. Αλβανία, 1940-1941, 2007\nΤάκης Κωστόπουλος, Με τους αντάρτες στη Δυτική Μακεδονία, 2006 (σε συνεργασία με το Ινστιτούτο Νίκος Πουλαντζάς)\nΚώστας Γκέκας, Ένας ανταρτάκος απ' το Παλιόκαστρο, 2006\nΒασίλης Θ. Λασκαρίδης, Από τον Δεκέμβριο στον Εμφύλιο και 134 μήνες εξορία, 2006\nΣτάθης Γκοτσίνας, Από χιόνι... Πολεμώντας στην Αλβανία, 2006\nΜήτσος Ηλ. Καρατζάς, Το ημερολόγιο ενός Καπαπίτη από τον Εμφύλιο (όσο σώθηκε), 2004\nΚυριάκος Αθανασίου, Υιός συμμορίτου, 2003\nΠαπακαρτέρης, Αναμνήσεις από το βουνό Ιούλιος 1947-Μάης 1949, 2003\nΧαράλαμπος Βλάχος - Ιωάννης Ράπτης - Νίκος Φωκάς (επιμ.), Απρόβλεπτες διαδρομές. Εικόνες για τη ζωή των Ελλήνων Ουγγαρίας, ΑΣΚΙ-HTSAR/UMK, 2017 (δίγλωσση έκδοση)\nΗλίας Νικολακόπουλος - Ευδοκία Ολυμπίτου (επιμ.), Αντώνης Μπριλλάκης. Διαδρομές και αναζητήσεις της Αριστεράς μετά τον Εμφύλιο - Επιλογή κειμένων, βιογραφικό σχεδίασμα, Εκδοτικός Οίκος Α.Α. Λιβάνη-ΑΣΚΙ, 2010\nΣυνεκδόσεις με την εφημερίδα Αυγή\nΣειρά: Διαβάζοντας το παρελθόν, 2014


"Σπάνια κείμενα για το ΡΕΜΠΕΤΙΚΟ (1929-1959)" - νέο βιβλίο του κ. Βλησίδη - Επικαιρότητα - Ρεμπέτικο Φόρουμ\n"Σπάνια κείμενα για το ΡΕΜΠΕΤΙΚΟ (1929-1959)" - νέο βιβλίο του κ. Βλησίδη\nLeonidas_Galeos (Λεωνίδας Γαλέος) Δεκέμβριος 13, 2006, 4:58μμ #1\nΚυκλοφόρησε στις αρχές της βδομάδας το νέο βιβλίο του Κ.Βλησίδη με τίτλο: “Σπάνια κείμενα για το ΡΕΜΠΕΤΙΚΟ (1929-1959)”.\nΟ συγγραφέας έχει συγκεντρώσει στο νέο του βιβλίο κείμενα σχετικά με το ρεμπέτικο, τα οποία δημοσιεύτηκαν στον περιοδικό και ημερήσιο τύπο τής περιόδου 1929-1959. Τα κείμενα αυτά, που σύμφωνα με το συγγραφέα ξαναβλέπουν το φως της δημοσιότητας για πρώτη φορά μετά την αρχική δημοσίευσή τους, έχουν γραφεί από ανθρώπους εκτός του ρεμπέτικου κόσμου κι έτσι μας δίνουν μια σαφή εικόνα του πώς έβλεπαν οι “απ΄έξω” το ρεμπέτικο.\nΤο βιβλίο περιέχει, σε αντίγραφα, αποσπάσματα από δημοσιεύματα της εποχής καθώς και σκίτσα που συνόδευαν κάποια από τα δημοσιεύματα.\nΣημαντικό ενδιαφέρον παρουσιάζουν και οι δυστυχώς λίγες σπάνιες φωτογραφίες του βιβλίου.\nΕυτυχής συγκυρία θέλει το βιβλίο αυτό να κυκλοφορεί σε σύντομο χρονικό διάστημα μετά το πολύ καλό πόνημα του Π.Σαββόπουλου “Περί της λέξεως “ρεμπέτικο” το ανάγνωσμα… και άλλα”, ώστε εμείς οι ρεμπετόφιλοι να έχουμε μπόλικο υλικό για μελέτη.\nΚαλή ανάγνωση φίλοι μου:089:\nyiorgosv Δεκέμβριος 13, 2006, 7:06μμ #2\nΠαλι θα ξηλωθουμε Χριστουγεννιατικα …\nΒλησιδης, Σαββοπουλος ,Λυδια … παει το γουρουνοπουλο …\nΑγαπιεεεε … πες του δικου σου απο τα Λευκόγεια να μου φυλαξει ενα γουρουνοπουλο\nκαι τον πληρωνω το Πασχααα …\nή του κανουμε μια μπουζουκοβραδυα δωρο (σε ειδος δλδ) !!!\nadmin (Γιώργος Παναγιωτακόπουλος) Δεκέμβριος 29, 2018, 8:32πμ #3\nΟ Κώστας Βλησίδης επανέκδοσε το βιβλίο του επαυξάνοντας την ύλη του με νέα στοιχεία και κείμενα για το ρεμπέτικο. Μια κριτική μπορείτε να δείτε εδώ:\nΟι λέξεις έχουν τη δική τους ιστορία – 28 Dec 18\nKυκλοφόρησε πρόσφατα από τις Εκδόσεις του Εικοστού Πρώτου, σε επαυξημένη και ξαναδουλεμένη έκδοση το από καιρό εξαντλημένο βιβλίο «Σπάνια κείμενα για το ρεμπέτικο (1929-1959)» του Κώστα Βλησίδη. Ο …\nΤο παράπονο του Μοσκιού\nnikos_politis (Νίκος Πολίτης) Δεκέμβριος 29, 2018, 9:08πμ #4\nΠολύ ενδιαφέρουσα η επανέκδοση, που φυσικά θα αγοραστεί και διαβαστεί ( να κοπάσει η γιορτινή κίνηση όμως….). Αλλά πάρα πολύ ενδιαφέρουσα και η παρουσίασή της στο μπλόγκ του Ν. Σαραντάκου, με τις αξιοσημείωτες ιδιαιτερότητες που επίσης παρουσιάζει και σχολιάζει ο Νίκος.\npepe Ιανουάριος 22, 2019, 7:19μμ #5\nΕνδιαφέρον και περίεργο βιβλίο.\nΗ μεγάλη πλειοψηφία των ανθολογούμενων κειμένων εντάσσεται στη γνωστή κόντρα μεταξύ υποστηρικτών και διωκτών του ρεμπέτικου, του αμανέ, του ανατολίτικου τραγουδιού και άλλων μορφών που ως επί το πλείστον τσουβαλιάζονται αδιακρίτως.\nΑπό αυτά τα κείμενα, τα περισσότερα είναι εξαιρετικά φτωχού επιπέδου, και όχι μόνο δε μαθαίνει κανείς τίποτε από αυτά παρά κινδυνεύει να ξεχάσει και όσα ήξερε. Εκτός από τις πληροφορίες που σφηνώνονται παρεμπιπτόντως, χωρίς να βρίσκονται στο κέντρο του θέματος που έχει επιλέξει να πραγματευτεί ο κάθε συντάκτης. Αυτές είναι όλα τα λεφτά. Θα δώσω ένα χαρακτηριστικό παράδειγμα:\nΕίναι δεκάδες οι συντάκτες που ξεσπαθώνουν κατά του αμανέ, και αρκετοί κι εκείνοι που τον υπερασπίζονται, είτε έχουν καταλάβει (και οι μεν και οι δε) ποιο πράγμα λέγεται αμανές είτε όχι. Κάποιοι λοιπόν από αυτούς αναφέρουν τους φωνογράφους που, είτε σε ιδιωτικά σπίτια, είτε σε καφενεία, είτε στα χέρια πλανόδιων φωνογραφιτζήδων, παίζουν αμανέδες ενοχλώντας τους. Μέχρι εδώ, έχουμε αυτό περίπου που θα φανταζόταν πρώτα απ’ όλα κι ένας σημερινός αναγνώστης, μόλις άκουγε ότι την εποχή εκείνη είχε εγερθεί ζήτημα σχετικα΄με τον αμανέ. Παράλληλα, υπάρχουν και αρκετές αναφορές για τους αμανέδες που τραγουδιούνται ζωντανά στα κέντρα, οι περισσότερες θετικές ή έστω ουδέτερες. Δίνονται και λεπτομέρειες όπως ονόματα μουσικών και τραγουδιστών. Εδώ λοιπόν, ίσως πολλών από εμάς να μας διαφεύγει ότι στη δεκαετία του 30 ιερά τέρατα όπως η Ρόζα, η Μαρίκα Πολίτισσα, ο Νταλγκάς, ο Σαλονικιός, ο Ογδοντάκης, ο Τομπούλης, ο Ρούκουνας, αλλά βέβαια και οι ρεμπέτες όπως ο Μάρκος, έπαιζαν ζωντανά, κάθε βράδυ, σχηματίζοντας συγκροτήματα μεταξύ τους (εννοώ: όχι ο καθένας από αυτούς πλαισιωμένος από άσημους διεκπεραιωτές μουσικούς, αλλά π.χ. Ρόζα-Σαλονικιός-Τομπούλης μαζί), σε φτηνά μαγαζιά που απείχαν ελάχιστο ποδαρόδρομο το ένα από το άλλο - μιλάμε για μια εποχή απίστευτης δόξας για τη μουσική ζωή της Αθήνας!\nΕπιπλέον όμως, και κυριότατα ίσως, το πρόβλημα των αντιαμανεδιστών δεν ήταν τόσο ότι κάποιοι τραγουδιστές έλεγαν αμανέδες στα πάλκα και στους δίσκους, αλλά ότι ο κόσμος τραγουδούσε αμανέδες, και μάλιστα, ως φαίνεται, διαρκώς! Με αμανέδες περιγράφεται να γίνονται οι καντάδες, να γλεντούν οι θαμώνες όσων μαγαζιών δεν πρόσφεραν μουσική, να γίνονται οι άτυπες μικρές παρέες στις αυλές των συνοικισμών. Εντάξει, ένας αστός που αισθάνεται τόση προσβολή (και απειλή ίσως) από τον αμανέ μπορεί και να υπερβάλλει λίγο ως προς το πόσο πολύ τραγουδιόταν από τον κόσμο, αλλά παραμένει γεγονός -που δε βλέπω λόγο να αμφισβητηθεί- ότι το τραγούδι ήταν δραστηριότητα τουλάχιστον εξίσου σημαντική με την ακρόαση του τραγουδιού του αλλουνού.\nΚατ’ αντίστοιχο τρόπο, συχνά αναφέρονται (προς έπαινο ή προς ψόγο ή ουδέτερα) διάφοροι στίχοι τραγουδιών που, όπως φαίνεται από τα συμφραζόμενα, θα ήταν μάλλον πολύ δημοφιλή τότε, αλλά εμένα μου είναι τόσο άγνωστα ώστε υποθέτω ότι δε θα ηχογραφήθηκαν ποτέ. (Εξαιρώ μια περίπτωση όπου και ο επιμελητής του βιβλίου εκτιμά, αλλά και οι περισσότεροι αναγνώστες θα συμφωνούσαν, ότι κατά πάσα πιθανότητα ο συντάκτης ενός λιβέλλου επινοεί δικούς του δήθεν ρεμπέτικους στίχους για να τους κατακεραυνώσει στη συνέχεια.)\nΕπομένως, μία πολύ σημαντική οπτική που μας προσφέρει αυτή η συλλογή άρθρων είναι ότι το ρεμπέτικο, ο αμανές και κάθε άλλη κάπως σχετική μουσική μορφή ούτε ως ρεπερτόριο περιορίζονταν σε όσα ξέρουμε από τη δισκογραφία, αλλά κυρίως, ούτε και ως παρουσία στην καθημερινή ζωή των πολιτών περιορίζονταν στην ακρόαση δίσκων. Εμεις σήμερα στηριζόμαστε στις παλιές ηχογραφήσεις γιατί αυτές έχουμε, αλλά καμιά φορά ξεχνάμε ότι τότε αυτές δεν ήταν παρά μία από τις ψηφίδες, και όχι η σπουδαιότερη, του ψηφιδωτού.\nΠαρεμπιπτόντως, έχω να πω ότι σχεδόν δε γνωρίζω ούτε ένα ρεμπέτικο που να μην έχει ηχογραφηθεί. Με σπανιότατες εξαιρέσεις (Χαϊδάρι με την παλιά μελωδία που διέσωσε ο Στέλιος Βαμβακάρης, Θε μου Μεγαλοδύναμε αν όντως είναι παλιό), μέσα σε τρεις γενιές η προφορική παράδοση φαίνεται να έσπασε σε βαθμό ώστε να μη μας μεταφέρει τίποτε, πέρα από όσα απαθανάτισε το σελάκ.\nΠεταχτά μερικά ακόμη σχόλια για τα περιεχόμενα στο βιβλίο:\nΤην περίφημη Σοφία Σπανούδη βαρέθηκα να τη διαβάζω και να την ξαναδιαβάζω. Δεν είναι που δε συμπαθούσε αυτή τη μουσική - τόσα χρόνια μετά, μπορώ να αποδεχτώ ως ιστορική πραγματικότητα το γεγονός ότι πολλοί δεν τη συμπαθούσαν, χωρίς να μου ανεβαίνει το αίμα στο κεφάλι για τον καθένα ξεχωριστά από εκείνους, παρά ψύχραιμα και αμέτοχα να διαβάζω την ιστορία της πρόσληψης του ρεμπέτικου από τον κόσμο της εποχής του. Αλλά αυτή η ευλογημένη, λέει σε ένα σωρό άρθρα τα ίδια και τα ίδια, επιμένει να στηρίζει τις αξιολογικές της κρίσεις στα ίδια και τα ίδια πέντε παραδείγματα, και να αντιπροβάλλει ως αξιόλογη μουσική τα ίδια και τα ίδια άλλα πέντε τραγούδια. Φτώχεια…\nΑπό τους μη πολέμιους, λίγοι και πάλι έχουν κάτι άξιο λόγου να πουν. Ξεχώρισα ιδιαίτερα τον Κ. Ψάχο (τον γνωστό μουσικό και μουσικολόγο), ο οποίος φαίνεται να κατανόησε το φαινόμενο του αμανέ καλύτερα από οποιονδήποτε ίσως σύγχρονό του. Σήμερα, τόσα χρόνια μετά, είμαστε σε θέση να δούμε ότι κι αυτός έπεσε σε κάποια λάθη, αλλά αυτό οφείλεται σε πρόοδο της γνώσης που τότε δεν είχε συντελεστεί ακόμη. Τουλάχιστον όμως δε λέει αντιεπιστημονικές αρλούμπες, σαν άλλους που προσπαθούν να καθαγιάσουν ό,τι συμπαθούν εφευρίσκοντας βυζαντινές και αρχαιοελληνικές ρίζες.\nΓράφω απλώς τις εντυπώσεις μου. Έχω διαβάσει εκατοντάδες σύντομα κείμενα, και μου μένουν ακόμη μερικά. Μη μου ζητήσετε να τεκμηριώσω με ακριβείς παραπομπές την κάθε μου λέξη, γιατί δεν ήταν η πρόθεσή μου να κάνω τέτοιου είδους κριτική.\nliga_rosa (Νίκος Σαρηγιάννης) Ιανουάριος 22, 2019, 10:33μμ #6\nη αλήθεια είναι πως γενικά δεν περιμένω καμιά αντικειμενική και πλήρη ενημέρωση από τις εφημερίδες. αρκεί να έχει ζήσει κάποιος ένα γεγονός ή να γνωρίζει μια κατάσταση και μετά να διαβάσει σχετικό ρεπορτάζ, για να δει ότι μικρή σχέση θα έχει με την πραγματικότητα.\nθέλω να σταθώ ιδιαίτερα στο γεγονός ότι το τραγούδισμα ήταν κάτι κοινό πριν την εμφάνιση του φωνόγραφου, οπότε οι άνθρωποι ήταν εξασκημένοι και υπήρχε μεγάλο ποσοστό καλλίφωνων. σε αντίθεση με σήμερα που οι περισσότεροι είναι ακροατές (ή ακόμα χειρότερα θεατές) και ντρέπονται ή απαξιούν να τραγουδήσουν.\nnikos_politis (Νίκος Πολίτης) Ιανουάριος 22, 2019, 10:55μμ #7\nσαν άλλους που προσπαθούν να καθαγιάσουν ό,τι συμπαθούν εφευρίσκοντας βυζαντινές και αρχαιοελληνικές ρίζες.\nΣωστά, πολύ σωστά. Και αρχαιοαιγυπτιακές, όμως! Να θυμηθούμε λιγάκι τον κύριο Φαίδρο, από τη Σμύρνη, την παλαιότερη αναφορά για τους αμανέδες που γνωρίζω: Εν Σμύρνη λοιπόν, τω 1881, τυπώνεται το έργον\nΠ Ρ Α Γ Μ Α Τ Ε Ι Α\nΠΕΡΙ ΤΟΥ ΣΜΥΡΝΑΙΚΟΥ ΜΑΝΕ\nΉ ΤΟΥ ΠΑΡ’ ΑΡΧΑΙΟΙΣ ΜΑΝΕΡΩ\nΩΣ ΚΑΙ ΠΕΡΙ\nΑΝΕΥΡΕΣΕΩΣ ΤΟΥ ΑΙΛΙΝΟΥ ΚΑΙ ΕΛΛΗΝΙΚΩΝ ΕΘΙΜΩΝ\nΔΙΑΣΩΖΩΜΕΝΩΝ ΕΙΣΕΤΙ ΠΑΡΑ ΤΩ\nΓεωργίου Κ. Φαίδρου\nΕκεί, ο συγγραφέας προσπαθεί να μας πείσει ότι ο Μανές κατάγεται από τον αρχαίο μουσικό ήχο Μανέρως, ο οποίος κατά συγκοπήν του ρω (!) έγινε Μανές και τραγουδήθηκε από τους εν Σμύρνη συγχρόνους του κ. Φαίδρου, κάποιες χιλιετίες αργότερα. Ήταν δε Μανέρως το όνομα του αώρως αποθανόντος μονογενούς παιδός του βασιλέως της Αιγύπτου, ο οποίος παις εθρηνήθη βεβαίως δεόντως παρά των του βασιλέως υπηκόων και ο θρήνος αυτός κατέληξε, το 1881, να ονομάζεται Αμανές και να τραγουδιέται στη Σμύρνη.\n( περί του βιβλίου του κ. Βλησίδη αργότερα, αφού ακόμα δεν αξιώθηκα να αγοράσω την επανέκδοση)\npepe Ιανουάριος 24, 2019, 5:06μμ #8\nΈχω διαβάσει εκατοντάδες σύντομα κείμενα, και μου μένουν ακόμη μερικά.\nΦαίνεται ότι τα λίγα τελευταία επεφύλασσαν τις περισσότερες ευχάριστες εκπλήξεις. Για παράδειγμα, θα ήταν αδικαιολόγητο να μην προσθέσω σ’ εκείνους που ξέρουν για τι πράγμα μιλούν τον Ανωγειανάκη.\nΕπίσης, άσχετο από την πτυχή που έπιασα αλλά δε γίνεται να μην το πω, προς το τέλος συνάντησα ένα κείμενο που δε φανταζόμουν ποτέ ότι θα μπορούσε να υπάρξει: άρθρο του Τσιτσάνη (!!!) για το πώς γράφει τα τραγούδια!\nnikos_politis (Νίκος Πολίτης) Ιανουάριος 24, 2019, 8:27μμ #9\nθα ήταν αδικαιολόγητο να μην προσθέσω σ’ εκείνους που ξέρουν για τι πράγμα μιλούν τον Ανωγειανάκη.\nΈτσι είναι. Όμως, αν ψάξουμε και για άλλους τέτοιους, φοβάμαι ότι σχεδόν κανέναν δεν θα βρούμε να προσθέσουμε (εκτός απ’ τον Καλομοίρη….)


Πρόταση σοκ του Τραμπ για να αλλάξει το εκλογικό αποτέλεσμα - Hellenic Voice\nΑρχική Κόσμος Πρόταση σοκ του Τραμπ για να αλλάξει το εκλογικό αποτέλεσμα\nΠρόταση σοκ του Τραμπ για να αλλάξει το εκλογικό αποτέλεσμα\nΤην ώρα που ο νεοεκλεγμένος πρόεδρος των Ηνωμένων Πολιτειών, Τζο Μπάιντεν, μετρά αντίστροφα για την μετακόμισή του στο Λευκό Οίκο, ο απερχόμενος Ντόναλντ Τραμπ συνεχίζει να αμφισβητεί το αποτέλεσμα της εκλογικής διαδικασίας φτάνοντας μάλιστα στο σημείο να προτείνει τον δικό του τρόπο για να ανατραπεί η νίκη των Δημοκρατικών.\nΣύμφωνα με το ρεπορτάζ των New York Times ο πρόεδρος εξετάζει σοβαρά την πρόταση του πρώην Συμβούλου Εθνικής Ασφάλειας, Μάικλ Φλιν. Ο Φλιν υποστήριξε ότι οι αμερικανικές Ένοπλες Δυνάμεις θα μπορούσαν να χρησιμοποιηθούν στις πολιτείες που κέρδισε οριακά ο Τζο Μπάιντεν, προκειμένου να διεξαχθούν εκ νέου οι εκλογές. Κάτι τέτοιο εν τέλει δεν θα γίνει. Η συγκεκριμένη «ιδέα» δεν προχώρησε καθώς οι σύμβουλοι του Ρεπουμπλικανού προέδρου κατάφεραν να του αλλάξουν γνώμη πείθοντας τον πως δεν μπορεί να κάνει πράξη κάτι τόσο ακραίο.\nTο σώμα των εκλεκτόρων επικύρωσε τη νίκη του Τζο Μπάιντεν:\nΠάντως, όπως αναμενόταν, το εκλεκτορικό σώμα επικύρωσε τη Δευτέρα 14 Δεκεμβρίου τη νίκη του Τζο Μπάιντεν έναντι του Ντόναλντ Τραμπ στις εκλογές οι οποίες διεξήχθησαν την 3η Νοεμβρίου. Η ψήφος των 55 εκλεκτόρων της Καλιφόρνιας, πολιτείας όπου ο Μπάιντεν επικράτησε με πάνω από το 63% των ψήφων, άρκεσε στον Δημοκρατικό για να ξεπεράσει το όριο των 270, συνώνυμο με την επικύρωση της νίκης του από το σώμα. Συνολικά, ο Μπάιντεν έλαβε 306 εκλεκτορικές ψήφους, έναντι 232 του Τραμπ. Όλες οι πολιτείες έχουν κυρώσει τυπικά το αποτέλεσμα.\nΟ Δημοκρατικός εκλεγμένος πρόεδρος έχει ήδη στηλιτεύσει με σφοδρότητα την άρνηση του Ρεπουμπλικάνου απερχόμενου ενοίκου του Λευκού Οίκου να αναγνωρίσει το αποτέλεσμα των προεδρικών εκλογών της 3ης Νοεμβρίου και την υποβολή δεκάδων προσφυγών από μέρους των δικηγόρων του στη δικαιοσύνη, προκειμένου να ανατραπεί. «Αυτή είναι ακραία θέση, που δεν είχαμε ξαναδεί ποτέ μέχρι τώρα», έχει τονίσει ο πρώην αντιπρόεδρος κατά τη διάρκεια ομιλίας του τις προηγούμενες ημέρες στο Ουίλμινγκτον (Ντέλαγουερ), πολιτικό προπύργιό του, μερικές ώρες αφότου το εκλεκτορικό σώμα, όπως αναμενόταν, επικύρωσε την επικράτησή του στην αναμέτρηση του περασμένου μήνα.\n«Η φλόγα της δημοκρατίας άναψε σε αυτή τη χώρα πολύ καιρό πριν. Και ξέρουμε ότι τίποτα, ούτε μια πανδημία, ούτε η κατάχρηση εξουσίας, μπορεί να σβήσει αυτή τη φλόγα. Στη μάχη για την ψυχή της Αμερικής, η δημοκρατία υπερίσχυσε», έχει διαβεβαιώσει επίσης ο Μπάιντεν.\nΠροηγούμενο άρθρο6 στους 10 Έλληνες νοσηλευτές δεν θέλουν να κάνουν το εμβόλιο\nΕπόμενο άρθροΗ απίστευτη ανάρτηση πρώην βουλευτή του ΣΥΡΙΖΑ για τους αριστερούς πλούσιους και τους δεξιούς φτωχούς


Βασιλική Μιλλούση: Ποζάρει με νάζι και στυλ στη δεύτερη εγκυμοσύνη της - Mothersblog.gr\n«Ποιος είπε ότι στην εγκυμοσύνη δεν μπορείς να είσαι με στυλ και σεξαπίλ;» αναρωτιέται η πρωταθλήτρια της ενόργανης.\nΜια διαφορετική ανάρτηση έκανε η Βασιλική Μιλλούση στον προσωπικό της λογαριασμό στο Instagram.\nΗ όμορφη μαμά που είναι έγκυος στο δεύτερο παιδί της, ποζάρει με στυλ στο φακό σχολιάζοντας με χιούμορ: «Ποιος είπε ότι στην εγκυμοσύνη δεν μπορείς να εισαι με στυλ και σεξαπιλ ??χαχα... δεν εννοώ ακριβώς αυτό το στυλ στη φωτογραφία αλλά εντάξει ? #mom #pregnant #pregnantlife #positivethoughts»\nA post shared by Vasiliki Millousi oly (@vasilikimillousi) on Sep 15, 2020 at 5:38am PDT\nΗ Βασιλική Μιλλούση έχει κάθε λόγο να είναι ευτυχισμένη και να αισθάνεται καλά καθώς με τον Λευτέρη Πετρούνια θα γίνουν γονείς για δεύτερη φορά μέσα σε σύντομο χρονικό διάστημα.\nΚαι το δεύτερο μωρό τους είναι κόρη, όπως αποκάλυψε η ίδια σε προηγούμενο πόστ της γράφοντας χαρακτηριστικά: «Είμαι κοριτσομάνα τι να κάνουμε ? #itsagirl #pregnant #summer2020»\nΗ ίδια κατάφερε να χάσει τα κιλά της εγκυμοσύνης της μέσα σε ελάχιστο χρονικό διάστημα, κάνοντας διατροφή και γυμναστική. Μάλιστα για ένα διάστημα ανέβαζε βίντεο με ασκήσεις που έκανε παροτρύνοντας και άλλες μαμάδες να αθληθούν εφόσον το επιθυμούσαν.\nΑπό την πλευρά του, ο Λευτέρης Πετρούνιας ανυπομονεί να γίνει για δεύτερη φορά μπαμπάς. Εχει τρελή αδυναμία στην κόρη του και αυτός είναι ένας πολύ καλός λόγος να δημοσιεύει φωτογραφίες μαζί της, όχι πολλές αλλά επιλεκτικές.\nΔείτε στη gallery που ακολουθεί φωτογραφίες των δύο γονιών με την κόρη τους:\nΒασιλική Μιλλούση: Δείτε τις ωραιότερες φώτο της με φουσκωμένη κοιλίτσα\nΒΑΣΙΛΙΚΗ ΜΙΛΛΟΥΣΗ ΔΕΥΤΕΡΗ ΕΓΚΥΜΟΣΥΝΗ


Νόσος χεριών, ποδιών και στόμα...\nΗ νόσος χεριών, ποδιών και στόματος είναι συχνή αρρώστια που εμφανίζεται κυρίως στα μικρά παιδιά κάτω των 5 ετών. Εξαπλώνεται εύκολα στους βρεφονηπιακούς σταθμούς λόγω της εύκολης μετάδοσής της από το ένα παιδί στο άλλο. Εμφανίζεται συχνότερα το φθινόπωρο και την άνοιξη. Τι πρέπει να γνωρίζουν οι γονείς και πότε πρέπει να ανησυχούν;\nΠου οφείλεται η νόσος χεριών, ποδιών και στόματος;\nΠολλοί ιοί μπορεί να προκαλέσουν την νόσο χεριών, ποδιών και στόματος. Οι ιοί αυτοί ανήκουν σε μια μεγάλη κατηγορία που ονομάζονται εντεροϊοί. Συνήθως όμως οφείλεται σε ένα ιό που ονομάζεται coxsackie Α16.\nΠώς μεταδίδεται η νόσος χεριών, ποδιών και στόματος;\nΟ ιός μπορεί να βρίσκεται στις εκκρίσεις της μύτης, στο σάλιο, στα κόπρανα και στις φουσκάλες στο δέρμα. Επομένως μπορεί να μεταδοθεί με το βήχα, το φτάρνισμα, το φιλί, τη χρήση κοινών αντικειμένων (όπως παιγνίδια, ποτήρια) που έχουν μολυνθεί από τον ιό, την άμεση επαφή με τις φυσαλίδες εάν έχουν σπάσει.\nΤα παιδιά που εμφανίζουν την αρρώστια μεταδίδουν σε άλλα παιδιά συνήθως την πρώτη βδομάδα από την έναρξη των συμπτωμάτων. Δεν είναι απίθανο όμως να γίνει η μετάδοση αργότερα γιατί τα παιδιά με την αρρώστια αυτή μπορεί να αποβάλλουν τον ιό στα κόπρανά τους μερικές βδομάδες μετά την έναρξη των συμπτωμάτων.\nΤα παιδιά εμφανίζουν την αρρώστια 3-5 μέρες από την επαφή τους με τον ιό.\nΠοια είναι τα συμπτώματα της νόσου χεριών ποδιών και στόματος;\nΤα παιδιά αρχικά παρουσιάζουν κακοδιαθεσία, είναι ανήσυχα, δεν τρώνε ικανοποιητικά και μπορεί να έχουν πυρετό. Στη συνέχεια εμφανίζονται φουσκάλες και κοκκινίλες στο στόμα (στα ούλα, τη γλώσσα, στο εσωτερικό των χειλιών), στις πατούσες, στα χέρια και μερικές φορές στους γλουτούς και τα γεννητικά όργανα. Οι βλάβες στο στόμα μπορεί να προκαλούν πόνο στα παιδιά, εκνευρισμό και να δυσκολεύονται να καταπιούν. Πόνο μπορεί να προκαλέσουν και οι βλάβες στο δέρμα.Τα συμπτώματα βελτιώνονται συνήθως σε 2-3 ημέρες και υποχωρούν τελείως σε 5-7 ημέρες. Σε λίγες περιπτώσεις τα παιδιά εμφανίζουν επιπεφυκίτιδα (κοκκίνισμα στα μάτια) και πρήζονται οι λεμφαδένες στο λαιμό τους. Μερικά παιδιά μπορεί να μην παρουσιάσουν κανένα σύμπτωμα και η αρρώστια να περάσει απαρατήρητη.\nΔεν χρειάζεται να γίνει κάποια ειδική εξέταση για να διαγνώσετε τη νόσο χεριών ποδιών και στόματος. Ο παιδίατρός σας λαμβάνοντας το ιστορικό από τους γονείς και εξετάζοντάς το παιδί θα διαγνώσει την αρρώστια.\nΠως θα προλάβουμε την εκδήλωσή της;\nΟ καλύτερος τρόπος για την πρόληψη της αρρώστιας είναι το καλό πλύσιμό των χεριών με σαπούνι και νερό ειδικά μετά τη χρήση της τουαλέτας. Αυτή η τακτική βοηθά στην πρόληψη όχι μόνο της νόσου χεριών, ποδιών και στόματος αλλά και άλλων ασθενειών. Πολύ σημαντικό είναι να απολυμαίνονται τα αντικείμενα που αγγίζουν τα παιδιά όπως τα παιγνίδια. Επίσης θα πρέπει να συμβουλεύουμε τα παιδιά να μη μοιράζονται προσωπικά αντικείμενα όπως ποτήρια, μαχαιροπήρουνα, πετσέτες και οδοντόβουρτσες με άλλα άτομα. Η επαφή με άρρωστα παιδιά την πρώτη βδομάδα της αρρώστιας καλό θα ήταν να αποφεύγεται. Δεν υπάρχει εμβόλιο για να προλάβουμε την αρρώστια.\nΔεν απαιτείται κάποια ειδική θεραπεία και τα συμπτώματα περνούν από μόνα τους σε 5-7 μέρες. Δεν χορηγούμε αντιβιοτικά στη νόσο χεριών, ποδιών και στόματος διότι ο ιός δεν σκοτώνεται με την αντιβίοση.\nΓια τον πόνο που προκαλείται από τις βλάβες στο δέρμα και το στόμα μπορούν να δοθούν παυσίπονα όπως παρακεταμόλη (π.χ calpol, depon) και ιβουπροφαίνη ( π.χ nurofen). Δεν δίνουμε στα παιδιά κάτω των 18 ετών ασπιρίνη γιατί μπορεί να προκαλέσει ένα σοβαρό πρόβλημα στα παιδιά που ονομάζεται σύνδρομο Reye.\nΤα παιδιά μπορούν να αρνούνται να φάνε λόγω του πόνου για αυτό βεβαιωθείτε ότι πίνουν αρκετά υγρά για να μην αφυδατωθούν.\nΔίνετε στο παιδί σας μαλακές τροφές (κρέμες, σούπες) που είναι πιο εύκολο να τις καταπιούν και αποφεύγετε τις ξινές τροφές (χυμός πορτοκάλι, τροφές που περιέχουν λεμόνι) που μπορεί να προκαλέσουν κάψιμο και να επιδεινώσουν τον πόνο. Τα κρύα ροφήματα μπορεί να βοηθήσουν να μειωθεί ο πόνος.\nΗ νόσος χεριών ποδιών και στόματος οφείλεται σε ιό και τα αντιβιοτικά δεν σκοτώνουν τον ιό\nΤα παιδιά δεν κινδυνεύουν και τα συμπτώματα θα περάσουν από μόνα τους σε 5-7 ημέρες\nΔίνεται στα παιδιά αρκετά υγρά να μην αφυδατωθούν και μαλακές τροφές.\nΓια τον πόνο και τον πυρετό δίνεται παυσίπονα\nΜάθετε στα παιδιά σας να πλένουν τα χέρια τους συχνά με σαπούνι και νερό για την πρόληψη της αρρώστιας.\nΤο παιδί καλύτερα να μην πηγαίνει στο σχολείο για μια βδομάδα για να μη μεταδώσει τον ιό στα άλλα παιδιά.\nΝόσος των χεριών, ποδιών και στόματος


21 Ιουλίου 2016, 13:03\nΟ "ΛΟΧΟΣ" του adreo\nΦίλοι μου, φίλες μου, ξέρω πως έχετε προβληματιστεί με τον τίτλο της σημερινής μου ανάρτησης... Αλλά δεν αφορά κάτι στρατιωτικό. Αφορά τασκυλιά μου και τις γάτες μου. Μα θα μου πείτε βρε adreo, με τέτοιες καταστάσεις που μας ταλλανίζουν και εσύ ασχολείσαι με τα ζώα που έχεις στο σπίτι σου; Ασχολούμαστε όλοι οικογενειακώς με τα ζώα αυτά γιατί μες την μαυρίλα που επικρατεί, είναι μια όαση δροσιάς, αισιοδοξίας, παραδειγματισμού, σοφίας-ναι σοφίας, παράβλεψης προβλημάτων, ακόμα και προβλημάτων υγείας.\nΜε αυτά παρέα η ζωή μας γίνεται πιο ήρεμη, πιο απλή.Κρατώντας ένα από αυτά στα χέρια μου και ¨μιλώντας μαζί του" ξεχνώ τα προβλήματά μου, είμαι χαρούμενος με την αγάπη που τους δίνω και μου δίνουν, γίνομαι ένας άλλος άνθρωπος.\nΝα σας τα συστήσω. Ίσως κάποιοι, κάποιες να βρείτε ομοιότητες με τα δικά σας. Είναι:\n1. Ο Τυχερούλης, ο μεγάλος σκύλος μας, απονήρευτος, αγαθός και αγαπητός. Το όνομά του βγήκε από την τύχη που είχε να τον βρώ μέσα σε ένα κάδο απορριμμάτων, στο αγαπημένο μου Θέρμο. Κάποιο γαϊδούρι πατριωτικό , ένας στυγνός δολοφόνος ζώων, που ποτέ δεν έμαθα το όνομά του, το πέταξε εκεί, γιατί ο Τυχερούλης είχε την κακή τύχη να είναι αρσενικό Επανιέλ, κυνηγόσκυλο δηλαδή, και δεν έκανε γι' αυτή την αποστολή.\nΩς γνωστόν τα καλύτερα κυνηγόσκυλα είναι θυλικά. Ήταν γύρω στους 15 πόντους , τον ανέθρεψα με το μπιμπερό και έγινε ένα σπουδαίο σκυλί που μου δείχνει απέραντη αγάπη. Δεν ξέρω μήπως και είναι και ευγνωμοσύνη. Χίλια πράγματα μπορώ να γράψω γι' αυτόν.\n2. Η Λουλού, η υπαρχηγός, κατάμαυρη, πανέξυπνη που δεν αφήνει τίποτα απαρατήρητο και τον μικρότερο ήχο τον συλλαμβάνει και μες την νύχτα πετάει εκκωφαντικές κορώνες και κάνει συναυλίες με τον Τυχερούλη. Είναι ένα απίθανο πανέξυπνο, χαρούμενο πλάσμα, που σαν γυρίζω σπίτι μου, οι εκδηλώσεις χαράς δεν περιγράφονται, πάντα με τον Τυχερούλη. Είναι κάτι ανάμεσα σε Γκριφόν και Κανίς.\nΔεν ξέρω και πολλά για ράτσες.Τις βλέπω στο ιντερνέτ. Φαίνεται όμως για καθαρόαιμο όπως και ο Τυχερούλης εξάλλου. Αν και αυτά σε μένα δεν μετρούν.\nΚαι πάμε τώρα στους γάτους. Μια άλλη κατηγορία. Ένας άλλος, διαφορετικός κόσμος. Μια άλλη κοινωνία ζώων.\n1. Ο Μπέμπης, 16 χρονών, αλλά το όνομα παραμένει. Κατάμαυρος! Παράξενος, μοναχικός που λατρεύει έναν άλλο γάτο μας τον Τζέρυ. Για ώρες μένει απέναντι από αυτόν και τον κοιτά σαν να λέει " Λίγα ψύχουλα αγάπης σου γυρεύω.." . Αλλά ο Τζέρυ αδιαφορεί. Μια περίπτωση ανθρώπινη...\n2. Ο Μπιάνκο, ο μηχανικός... που σαν με βλέπει να μαστορεύω έρχεται και κάθεται και βλέπει με πολύ ενδιαφέρον τι κάνω. Μια φορά η κόρη μου έχασε μια βίδα και της την βρήκε αυτός. Αγαθός κάτασπρος και τελείως κουφός.\n3. Ο Οδυσσέας, πανέξυπνος, ζηλιάρης και οπιο χαδιάρης γάτος. Γλυκός όμορφος γάτος. Πραγματικός τίγρης. Τον βρήκε ο γιος μου διαλυμένο από χτύπημα αυτοκινήτου. Τον φρόντισα, έγινε καλά και πολλά χρόνια τώρα είναι κοντά μας. Εμένα ειδικά με λατρεύει και εγώ επίσης τον λατρεύω. Σπουδαίο ζώο.\n4. Η Ξαδέλφη. Έτσι την έβγαλέ η κόρη μου, επειδή έμοιαζε πολύ με την μακαρίτισσα Βενιαμίνα. Μέχρι την στείρωσή της έκανε μερικές γέννες με πανέμορφα γατιά. Ήρεμη, χονδρούλα τώρα πλέον, κατοικοεδρεύει στην αυλή. Πολύ καλή και χαδιάρα γάτα.\n5. Η Κούκλα, κόρη της Ξαδέλφης. Τόσο όμορφη γάτα δεν έχετε δει. Τέτοια μάτια δεν έχετε δει. Και αυτή στην αυλή. Μπαίνει σπάνια μέσα στο σπίτι. Η αγάπη της όμως για όλους μας είναι άπλετη.\n6. Ο Τζερούλης, γιος της ξαδέλφης, πανέξυπνος χαδιάρης, επιθετικός όαν χρειάζεται με τους άλλους και πάντα νικητής, γιατί είναι πολύ δυνατός. Ζει και αυτός ανάλογα, μέσα- έξω από το σπίτι. Στην βόλτα με τα σκυλιά κάνει χίλια κόλπα. Πολύ όμορφος και μοναδικός γάτος.\n7. Ο Ροζούλης, και αυτός γιος της Ξαδέλφης, φοβιτσιάρης που δεν έχει εμπιστοσύνη σε κανέναν. Έρχεται τρώει, μπαίνει καμιά φορά στο σπίτι, και γυρίζει κοντά στην περιοχή. Πανέμορφος γάτος και καλός χαρακτήρας. Εμένα με αγαπά και με εμπιστεύεται σχετικά.\n8. Η Σταχτούλα, πανέμορφη κόρη της Ξαδέλφης, ιδιόρυθμη γατούλα που πάντα το βράδυ γυρίζει για να κοιμηθεί. Εντελώς αθόρυβη. Με αγαπά ιδαίτερα και στην αγάπη της είναι κτητική. Ούτε γυναίκα να ήταν.Πραγματική ζηλιαρόγατα. Ξέρει ο Λαός που κάποιες γυναίκες τις λέει ζηλιαρόγατες.\n9. Ο Τζέρυ, έξυπνος ζηλιάρης κτητικός, σβέλτος, εγωϊστής και όταν βγαίνει από το σπίτι, τον βλέπεις να κοιτά ερευνητικά τα πάντα. Προσέχει τα πάντα.\n10. Ο Ρούσος, αγαθός λίγο ταλαιπωρημένος γάτος που τον φρόντισε πολύ η κόρη μου για να συνέλθη. Ήρεμος και ήσυχος, με κοκκινωπό τρίχωμα. Του λες κάνε μια κουτουλίτσα...και την κάνει.\n11. Η Μπρούνα μαλιαρή πανέμορφη γάτα, τελείως τυφλή που την βρήκε η κόρη μου στο Ν. Ηράκλειο , κοντά στο Ιατρείο της, την φρόντισε πολύ, αλλά τα μάτια της είχαν καταστραφεί. Πολύ καλός χαρκτήρας. Την θαυμάζουμε που μπορεί και βγαίνει στην αυλή και συμπερφέρεται σαν να μην είναι τυφλή.\n12. Ο Ραφαήλ, αδελφός της Μπρούνας. Καλός χαρακτήρας , λίγο απαιτητικός αλλά πολύ συμπαθητικός και όμορφος, σαν την αδελφή του.Αυτός βλέπει λίγο και κάθε πρωί , σαν τον φωνάξω γιατί θέλει από ότι φαίνεται να τον προσκαλώ, έρχεται για να του δώσω ένα σαλάμι, που το βγάζει ένας Έλληνας παραγωγός στην Λάρισσα και που έχει 95 % τόνο και είναι πάμφθηνο. 1,30 ευρώ (15 δραχμές της 10ετίας του 1960 είναι αυτή η τιμή, ένα τέταρτο του μεροκάματου τότε και τώρα το λέω πολύ φθηνό) τα 800 γραμμάρια.\nΔεν μπορώ να μην αναφερθώ στον παραγωγό αυτόν και συστήνω να αγοράζετε αυτό το εξαιρετικό προϊόν.\n13. Ο Παππουδέλης, νεαρός γάτος που μοιάζει στον γάτο που τον λέγαμε Παππού. Του μοιάζει πολύ ο Παππουδέλης και μάλλον είναι γιος του. Γλυκός, αγαπητός, παραπονιάρης , που δεν είναι μόνιμος στο σπίτι, που έρχεται όμως για να φάει...απαιτητικά μάλιστα, και πάντα είναι τραυματισμένος γιατί φαίνεται σκωτώνεται με άλλους αγριόγατους της περιοχής. Πολύ συμπαθής γάτος.\nΌλοι τους και όλες έχουν τον χαρακτήρα τους. Όλοι τους έχουν τον μοναδικό τους χαρακτήρα, αντίγραφα σε αυτό των ανθρώπων. Έχουν πολύ υψηλή νοημοσύνη και είναι φανατικοί φίλοι του ανθρώπου. Παρότι μένουμε στην εξοχή, δεν υπάρχουν ποντίκια και άλλα ζωήφια. Φροντίζει γι' αυτό ο "Λόχος " του adreo.\nΑυτός είναι ο "Λόχος " του adreo. Βέβαια έχουμε και απρόβλεπτες απώλειες στα ζώα μας. Κυρίως από την απροσεξία κάποιων ανθρώπων. Και τότε έχουμε στενοχώρια. Ευτυχώς που γίνεται αυτό λίγο σπάνια.\nΠάντως μην σας περάσει από το μυαλό πως όλους αυτούς τους συντηρώ μόνος μου. Όλη η οικογένεια συμμετέχει στα έξοδα.\nΔεν θα σας πω εγώ τι πρέπει να κάνετε. Υπάρχουν φθηνοί τρόποι, να συντηρείτε κάποια ζώα. Η αγάπη που παίρνετε είναι μεγάλο κέρδος. Ξεχνάτε μαζί τους τα προβλήματα, ακόμα και τις αρρώστιες που μπορεί να μας ταλανίζουν.\nΑξίζει να ασχολείστε λοιπόν με τα ζώα. Είναι συμπλήρωμα της επίγειας ζωής μας.\nΠάντως πρέπει πριν αποφασίσετε να πάρετε ένα ζώο, να σκεφθείτε όλες τις παραμέτρους, ώστε να μην το εγκαταλείψετε αβοήθητο στο δρόμο ή στην εξοχή. Αυτό είναι το χειρότερο και εδώ που μένω δυστυχώς κάθε μέρα έρχονται και αφήνουν κάποιοι ζώα. Δεν το κάνουν φυσικά επειδή το θέλουν. Δεν μπορούν να τα συντηρήσουν. Οι θλιβερές σημερινές καταστάσεις εκεί μας οδηγούν. Να χάνουμε ακόμα και την ανθρωπιά μας.


Αποστολή ενός ρολογιού\nΑναζητήστε σε 505.605 ρολόγια από 128 χώρες\nΈχετε πουλήσει ή πρόκειται να πουλήσετε ένα ρολόι; Οι συμβουλές μας θα σας βοηθήσουν να αποστείλετε το ρολόι σας με ασφάλεια στον αγοραστή. Απλά επιλέξτε διαδοχικά τα σημεία στη λίστα ελέγχου μας και βεβαιωθείτε έτσι με ασφάλεια ότι δεν έχετε ξεχάσει κάτι.\nΛήψη λίστας ελέγχου σε μορφή PDF\nΕάν σχεδιάζετε να πουλήσετε ένα ρολόι, πρέπει πρώτα να λάβετε υπόψη μερικά σημεία. Στην πρώτη θέση βρίσκεται συνήθως η τιμή, την οποία θέλει κάποιος να επιτύχει. Για να λάβετε το πλήρες ποσό που επιθυμείτε, συνυπολογίστε καλύτερα τα έξοδα αποστολής πριν τη δημιουργία μιας αγγελίας.\nΜόλις αναρτηθεί η αγγελία για το ρολόι σας, οι δυνητικοί αγοραστές θα ρωτήσουν, εάν τα έξοδα αποστολής περιλαμβάνονται στην αναφερόμενη τιμή. Για να μη γίνει το ρολόι «εκ των υστέρων ακριβότερο» για τους αγοραστές, συνιστούμε να προσθέσετε από πριν στην τιμή, την οποία θέλετε να επιτύχετε, τα έξοδα αποστολής. Αυτό θα σας προσφέρει επίσης ένα επιπλέον περιθώριο για διαπραγματεύσεις στην τιμή.\nΔιατάξεις τελωνειακής νομοθεσίας\nΓια να φτάσει το ρολόι σας στον αγοραστή χωρίς καμία δυσκολία, είναι πολύ σημαντικό να ενημερωθείτε σχετικά με τις διατάξεις της τελωνειακής νομοθεσίας της εκάστοτε χώρας και να επισυνάψετε τα απαραίτητα έγγραφα για την αποστολή. Πληροφορηθείτε σχετικά με το νομικό πλαίσιο (π.χ. για ένα λουράκι από αλιγάτορα). Δηλώστε την αποστολή σας εκ των προτέρων στο τελωνείο και διευκρινίστε με τον αγοραστή, ποιος θα αναλάβει τα έξοδα τελωνείου που ενδεχομένως προκύψουν.\nΓια να διασφαλίσετε ότι το ρολόι δεν θα υποστεί ζημιά κατά τη μεταφορά, πρέπει να φροντίσετε για ένα κατάλληλο μέγεθος συσκευασίας και κατάλληλο υλικό συσκευασίας σε επαρκή ποσότητα. Η συσκευασία δεν πρέπει να είναι πολύ μεγάλη, διαφορετικά το κουτί και το ρολόι στο εσωτερικό της μπορεί να μετατοπιστούν βίαια. Χρησιμοποιήστε επαρκή ποσότητα υλικού συσκευασίας ή μονωτικού υλικού, όπως π.χ. αεροπλάστ, για να προστατεύσετε το ρολόι από κραδασμούς. Το ρολόι σας πρέπει να είναι σταθερά συσκευασμένο με το υλικό τόσο στο κουτί του όσο και στην εξωτερική συσκευασία.\nΑυτό το σημείο είναι ιδιαίτερο σημαντικό και γι' αυτόν το λόγο σας συνιστούμε να ενημερωθείτε εκτενώς πριν την αποστολή σχετικά με την ασφάλιση του ρολογιού. Επιλέξτε έναν τρόπο αποστολής, στον οποίο το ρολόι σας θα είναι ασφαλισμένο για την πλήρη αξία του έναντι ζημιών ή απώλειας. Βεβαιωθείτε ότι η ασφάλιση ισχύει επίσης για αντικείμενα αξίας και ρολόγια.\nΔιεύθυνση του παραλήπτη\nΑκόμα και αν φαίνεται αυτονόητο: Σημειώστε τη διεύθυνση σωστά, πλήρως και ευανάγνωστα πάνω στη συσκευασία ή το παραστατικό. Και βεβαιωθείτε ότι η διεύθυνση αποστολής αντιστοιχεί στη διεύθυνση που αναφέρεται στον λογαριασμό σας myChrono24. Εάν ο πωλητής σας αναφέρει μια διαφορετική διεύθυνση παράδοσης, επικοινωνήστε με την ομάδα υποστήριξής μας.\nΌταν αποστείλετε το ρολόι, μην παραλείψετε να ενημερώσετε τον αγοραστή σχετικά με τον κωδικό εντοπισμού της αποστολής. Με αυτόν τον τρόπο θα μπορεί να παρακολουθήσει την παράδοση και να είναι ενημερωμένος για την κατάστασή της.


Μουσεία – Δήμος Θεσσαλονίκης\nΑρχαιολογικός Χώρος Ρωμαικής Αγοράς Θεσσαλονίκης\nΗ Αρχαία Αγορά υπήρξε διοικητικό κέντρο της Ρωμαϊκής Θεσσαλονίκης. Άρχισε να κατασκευάζεται στο τέλος του 2ου αι μ.Χ. στη θέση της προϋπάρχουσας αγοράς των πρώτων αυτοκρατορικών χρόνων. Από τους Ελληνιστικούς χρόνους έχει ανασκαφεί τμήμα λουτρού. Το όλο συγκρότημα ήταν οργανωμένο γύρω από\nορθογώνια πλακοστρωμένη πλατεία. Διώροφες στοές με διπλή σειρά κιόνων κορινθιακού ρυθμού εξυπηρετούσαν τις συγκεντρώσεις και την πολιτική και κοινωνική ζωή των πολιτών.\nΤον 5ο μ.Χ. αι. Εγκαταλείπεται όταν οι διοικητικές λειτουργίες της πόλης μετακινούνται στο ανακτορικό συγκρότημα του Γαλερίου.\nΔΙΕΥΘΥΝΣΗ /Πλατεία Αριστοτέλους /\nΩΡΕΣ ΛΕΙΤΟΥΡΓΙΑΣ /Δε—Πα /Σά—Κυ /\nΕΙΣΟΔΟΣ ΕΛΕΥΘΕΡΗ /\nΣΥΓΚΟΙΝΩΝΙΑ ΟΑΣΘ /\nΣτάση Πλατεία Αριστοτέλους\nΜ. Ανδρόνικου 6\nΤηλ: 2310 830538\nΤο Μουσείο Βυζαντινού Πολιτισμού στοχεύει στην παρουσίαση ποικίλων όψεων της ζωής κατά τη βυζαντινή και μεταβυζαντινή περίοδο: της τέχνης, της ιδεολογίας, της κοινωνικής οργάνωσης, της θρησκείας, της επίδρασης των ιστορικών εξελίξεων και της πολιτικής κατά- στασης στην καθημερινή ζωή των ανθρώπων.\nTo MBΠ απέσπασε το Βραβείο του Συμβουλίου της Ευρώπης για το 2005.\nΛεωφόρος Στρατού 2\nΤηλ: 2313 306400\nΤα ανάκτορα του Ρωμαίου Κάισαρα Γάϊου Γαλέριου Ουαλέριου Μαξιμιανού (25O-311 μ.x.) στη Θεσσαλονίκη, είναι ένα από τα σημαντικότερα μνημεία της Ύστερης αρχαιότητας. Πρόκειται για ένα μεγάλο οικοδομικό συγκρότημα που η αρχή κατασκευής του χρονολογείται στο τέλος του 3ου αιώνα μ.Χ. με αρχές του 4ου αι. μ.Χ. Περιλάμβανε διάφορα μεγαλοπρεπή οικοδομήματα με διαφορετική χρήση το καθένα.\nΣύμφωνα με τις πηγές στα ανάκτορα διέμειναν σημαντικοί αυτοκράτορες του 4ου μ.Χ. αι. μεταξύ των οποίων και ο Θεοδόσιος ο Α’.\nΔΙΕΥΘΥΝΣΗ /Πλατεία Ναυαρίνου /\n2, 3, 5, 6, 1O, 11, 31 Καμαρα, Διαγώνιος /\nΚολοκοτρώνη 21, Μονή Λαζαριστών & Αποθήκη Β1 – Λιμάνι\nΤηλέφωνο: 2310 589141\nΑποτελεί τμήμα του Κρατικού Μουσείου Σύγχρονης Τέχνης Θεσσαλονίκης.\nΦιλοξενεί περιοδικές εκθέσεις του μουσείου αλλά και δικές του παραγωγές στην Αποθήκη Β1, στο λιμάνι Θεσσαλονίκης.\nΤηλέφωνο: 2310 546683\nTο ΜΜΣΤ αποτελεί ένα χώρο πρωτοβουλίας πολιτών, μοναδικό στην ιστορία του ελληνικού εικαστικού χώρου. Από την ίδρυση του Μουσείου (1978), η συλλογή του συνεχίζει να εμπλουτίζεται με νέες δωρεές, τόσο από μεγάλους συλλέκτες, όπως ο Αλέξανδρος Ιόλας, ο Franz Geierhaas, η Μάγδα Κοτζιά, ο Αλέξανδρος Ξύδης, ο Δημήτρης Μεϊμάρογλου όσο και από καλλιτέχνες. Σημαντική είναι η προσφορά του Μουσείου σε ό,τι αφορά τα μουσειοπαιδαγωγικά προγράμματα.\nΤηλέφωνο: 2310 240002\nΤο Τελλόγλειο Ίδρυμα, από την ίδρυσή του το 1972, με τη δωρεά του Νέστορα και της Αλίκης Τέλλογλου δεν είναι απλά ένα μουσείο αλλά ένας χώρος ποικίλων πολιτιστικών δρώμενων. Η κύρια συλλογή του περιλαμβάνει έργα ζωγραφικής, γλυπτικής, χαρακτικής, σπουδαίων Ελλήνων και Ευρωπαίων καλλιτεχνών του 19ου – 20ού αιώνα, αλλά και σημαντικά αντικείμενα ποικίλων πολιτισμών. Σημαντικά είναι τα μουσειοπαιδαγωγικά προγράμματα που υλοποιούνται σε σταθερή ετήσια βάση.\nΒασ. Όλγας 180 & Θεμ. Σοφούλη\nΤηλ: 2313 31 8538\nΛΑΟΓΡΑΦΙΚΟ & ΕΘΝΟΛΟΓΙΚΟ ΜΟΥΣΕΙΟ ΜΑΚΕΔΟΝΙΑΣ – ΘΡΑΚΗΣ\nΒασ. Όλγας 68\nΤηλέφωνο: 2310 889840\nΜΟΥΣΕΙΟ ΚΙΝΗΜΑΤΟΓΡΑΦΟΥ – ΤΑΙΝΙΟΘΗΚΗ ΘΕΣΣΑΛΟΝΙΚΗΣ\nΣτο Μουσείο Κινηματογράφου – Ταινιοθήκη Θεσσαλονίκης, τμήμα του Φεστιβάλ Κινηματογράφου Θεσσαλονίκης, παρουσιάζεται με μοντέρνο τρόπο η ιστορία του ελληνικού κινηματογράφου, από τις πρώτες πειραματικές προσπάθειες των αρχών του 20ου αιώνα μέχρι την σύγχρονη ελληνική παραγωγή.\nΣτην αίθουσα “Τάκης Κανελλόπουλος” πραγματοποιούνται οι προβολές της Ταινιοθήκης Θεσσαλονίκης. Στο Μουσείο λειτουργεί επίσης η μεγαλύτερη κινηματογραφική βιβλιοθήκη στην Ελλάδα, με 6.500 τόμους.\nΛιμάνι – Αποθήκη Α’\nΣπάνια κειμήλια προβάλλουν τις κοινωνικές, οικονομικές, πολιτικές και στρατιωτικές εξελίξεις στη Μακεδονία (19ος – 20ός αι.), παρουσιάζοντας όχι μόνο τα επαναστατικά κινήματα της περιοχής αλλά και την αγωνία μιας ραγδαία μεταβαλλόμενης κοινωνίας, που προσπαθούσε να ισορροπήσει ανάμεσα στην παράδοση και τον εκσυγχρονισμό.\nΠροξένου Κορομηλά 23\nΝΟΗΣΙΣ – ΚΕΝΤΡΟ ΔΙΑΔΟΣΗΣ ΕΠΙΣΤΗΜΩΝ ΚΑΙ ΜΟΥΣΕΙΟ ΤΕΧΝΟΛΟΓΙΑΣ\n6ο χμ Θεσσαλονίκης – Θέρμης\nΤο Ολυμπιακό Μουσείο, μοναδικό στην Ελλάδα, ιδρύθηκε το 1998, αρχικά ως Μουσείο Αθλητισμού. Είναι μέλος του Διεθνούς Συμβουλίου Μουσείων (ICOM_International Council of Museums), της ISHA (International Sports Heritage Association) και ιδρυτικό μέλος του Παγκοσμίου Δικτύου Ολυμπιακών Μουσείων, με την υποστήριξη της Δ.Ο.Ε. Στη μόνιμη έκθεση του Μουσείου παρουσιάζεται η ιστορία των σύγχρονων Ολυμπιακών Αγώνων, ενώ παράλληλα, διοργανώνονται ποικίλης θεματικής περιοδικές εκθέσεις.\nΑγίου Δημητρίου & 3ης Σεπτεμβρίου\nΣΙΔΗΡΟΔΡΟΜΙΚΟ ΜΟΥΣΕΙΟ ΘΕΣΣΑΛΟΝΙΚΗΣ\nΤο Σιδηροδρομικό Μουσείο Θεσσαλονίκης λειτουργεί από το 2OO1 και στεγάζεται στο κτίριο της στρατιωτικής στάσης, το οποίο κατασκευάσθηκε το 1891 από τον Ιταλό αρχιτέκτονα Pierro Arrigoni. Φιλοξενεί πολλά και σπάνια εκθέματα του σιδηρόδρομου, όπως γνήσια οχήματα, εστιατόριο και κλινάμαξα του Orient Express, ατμομηχανές, βαγόνια, στολές, τηλέγραφους, εργαλεία και αρχειακό υλικό.\nΜοναστηρίου 7Β – Στρατιωτική Στάση\nΤηλέφωνο: 2310 599134\nΤο ΜΦΘ είναι το μοναδικό κρατικό μουσείο για τη φωτογραφία στην Ελλάδα, επιχειρώντας να προσεγγίσει όλες τις διαφορετικές χρήσεις του φωτογραφικού μέσου.\nΠραγματοποιεί δράσεις σε τοπικό, εθνικό και διεθνές επίπεδο. Οι συλλογές και τα αρχεία του αποτελούνται από περισσότερα από 100.000 φωτογραφικά αντικείμενα. Το Μουσείο διοργανώνει το διεθνές φεστιβάλ φωτογραφίας PhotoBiennale.\nΑποθήκη Α’, Λιμάνι Θεσσαλονίκης ,Ναυάρχου Βότση 3\nΤηλέφωνο: 2310 566716\nΑίθουσα Τέχνης ΕΜΣ\nΝ. Γερμανού 1 /\nΤο Πολιτιστικό Κέντρο Θεσσαλονίκης του Μορφωτικού Ιδρύματος Εθνικής Τραπέζης άρχισε να λειτουργεί τον Ιανουάριο του 1989, και έχει το προνόμιο να στεγάζεται σε ένα μοναδικό κτίριο των αρχών του 20ού αιώνα (Βίλα Καπαντζή).Μέχρι τώρα, το Κέντρο έχει οργανώσει εκθέσεις από κοινού με το Γαλλικό Ινστιτούτο Θεσσαλονίκης, το Γερμανικό Ινστιτούτο Γκαίτε, το Βρετανικό Συμβούλιο Θεσσαλονίκης, το Μουσείο Φωτογραφίας Καλαμαριάς Χρήστος Καλεμκερής, το Κέντρο Σύγχρονης Τέχνης Θεσσαλονίκης, το Μουσείο Μπενάκη, καθώς και το Μουσείο Αλμπέρ-Καν (Παρίσι).\nΤο ΜΙΕΤ επίσης εκδίδει βιβλία υψηλής αισθητικής και περιεχομένου.\nΠολιτιστικό Κέντρο Βιβλιοπωλείο\nΒασ. Όλγας 108 Τσιμισκή 11\nΤηλέφωνο: 2310 295170 Τηλέφωνο: 2310 288036\nΜΟΥΣΕΙΟ ΛΕΥΚΟΥ ΠΥΡΓΟΥ\nΠρόσκληση για μια πιο στενή γνωριμία με τη Θεσσαλονίκη θα αποτελεί στο εξής η επίσκεψη στο Λευκό Πύργο, ο οποίος άνοιξε ξανά τις πόρτες του στο κοινό με νέα μόνιμη έκθεση, αφιερωμένη στην πόλη της Θεσσαλονίκης.\nΗ έκθεση, που οργανώθηκε από το Μουσείο Βυζαντινού Πολιτισμού, παρουσιάζει με συνοπτικό τρόπο όψεις της ιστορίας της Θεσσαλονίκης διαχρονικά.\nΣτο Μουσείο εκτίθενται φωτογραφίες και αντικείμενα σχετικά με την ιστορία της εβραϊκής παρουσίας στη Θεσσαλονίκη από την ίδρυση της πόλης. μέχρι το Δεύτερο Παγκόσμιο Πόλεμο.\nΠεριλαμβάνει επίσης βιβλιοθήκη η οποία αποτελεί κέντρο τεκμηρίωσης για την ιστορία, τα έθιμα και τη γλώσσα των Σεφαραδιτών Εβραίων.\nΤηλέφωνο: 2310 250406\nΟΙΚΙΑ ΜΟΥΣΤΑΦΑ ΚΕΜΑΛ – ΜΟΥΣΕΙΟ ΑΤΑΤΟΥΡΚ\nΟ ιδρυτής της σύγχρονης Τουρκικής Δημοκρατίας Μουσταφά Κεμάλ Ατατούρκ, γεννήθηκε το 1881 στον χώρο που σήμερα λειτουργεί ως Μουσείο.\nΕδώ πέρασε τα νεανικά του χρόνια και μεταξύ του1907 – 1911 χεδίασε το όραμά του για μία ελεύθερη χώρα. Το κτίριο δωρήθηκε από την Ελλάδα στην Τουρκία το 1937 και τον Νοέμβριο του 1953 άνοιξε τις πόρτες του ως Μουσείο.\nΑγίου Δημητρίου 151\nΙΣΤΟΡΙΚΟ ΑΡΧΕΙΟ ΜΑΚΕΔΟΝΙΑΣ\nΤο Ιστορικό Αρχείο Μακεδονίας είναι περιφερειακή υπηρεσία των Γενικών Αρχείων του Κράτους. Βασικός σκοπός του Ι.Α.Μ. είναι η εποπτεία, διάσωση, συγκέντρωση, ταξινόμηση και ευρετηρίαση του αρχειακού υλικού των νομών Θεσσαλονίκης και της ευρύτερης περιοχής της Μακεδονίας, με τελικό στόχο τη διάθεση και την με ποικίλους τρόπους αξιοποίηση όλου αυτού του αρχειακού πλούτου από το κοινό και τους ερευνητές.\nΤηλέφωνο: 2310 855255\nΓέφυρα Θεσσαλονίκης /\nT +3O 2343O 31721\nΜουσείο Κρύπτης Αγίου Δημητρίου\nΙ.Ν. Αγίου Δημητρίου /\nΗ μόνιμη συλλογή του μουσείου παρουσιάζει την επανάσταση του 1821, τον Μακεδονικό Αγώνα, τους Βαλκανικούς πόλεμους, τον Α’ Παγκόσμιο Πόλεμο, τον Ελληνοϊταλικό πόλεμο του 40-41, την εισβολή των γερμανικών δυνάμεων, τη Μάχη της Κρήτης, την Εθνική Αντίσταση στην Ελλάδα και τη δράση του ελληνικού στρατού στη Μέση Ανατολή καθώς και την απελευθέρωση της Ελλάδας από τον Άξονα.\nΤηλέφωνο: 2310 249803\nΣε ένα ιστορικό για την ύδρευση της πόλης κτιριακό συγκρότημα στην περιοχή των Σφαγείων, το παλιό Κεντρικό Αντλιοστάσιο του άλλοτε Οργανισμού Υδρεύσεως Θεσσαλονίκης (σήμερα Ε.Υ.Α.Θ. Α.Ε.), στεγάζεται το Μουσείο Ύδρευσης. Το συγκρότημα κατασκευάστηκε στα τέλη του 19ου αιώνα (1890-94) σε απόσταση περίπου 1.500 μέτρων από τα δυτικά τείχη του ιστορικού κέντρου της Θεσσαλονίκης.\n26ης Οκτωβρίου 19\nΤηλέφωνο: 2310 514029\nΤο Μουσείο Ραδιοφωνίας είναι ένα μικρό μουσείο που βρίσκεται στην Νότια πύλη της Έκθεσης (ΧΑΝΘ). Παραμένει ανοιχτό καθ’ όλη τη διάρκεια της ετήσιας ΔΕΘ, ενώ την υπόλοιπη χρονιά δέχεται επισκέψεις ενδιαφερομένων κατόπιν ραντεβού.\nΣτους χώρους του φιλοξενούνται και διατηρούνται πάσης φύσεως υλικά, σχετικού άμεσα ή έμμεσα με τη φωνή και τον ήχο, με χαρακτηριστικό παράδειγμα κάποια από τα μηχανήματα του ιδρυτή του πρώτου ραδιοφώνου των βαλκανίων.\nΤηλέφωνο: 2310 299445-6\nΣτο Μουσείο παρουσιάζεται φαρμακευτικό υλικό που αναφέρεται στην Ιστορία της Φαρμακευτικής επιστήμης στην Ελλάδα (όργανα, σκεύη, έπιπλα, μηχανήματα, βιβλία, συνταγές, φυτολόγια, δρώγιες, φαρμακευτικές ουσίες, φαρμακοτεχνικές μορφές). Είναι το μοναδικό Φαρμακευτικό Μουσείο στην Ελλάδα.\nΕθνικής Αντιστάσεως 173-175, Φοίνικας\nΤηλέφωνο: 2310 471176


ΓΙΑΝΝΙΤΣΑ: Εκδηλώσεις Μνήμης στο δήμο Πέλλας για τη Γενοκτονία του Ποντιακού Ελληνισμού\nΕκδηλώσεις Μνήμης στο δήμο Πέλλας για τη Γενοκτονία του Ποντιακού Ελληνισμού\nΟ δήμος Πέλλας, η ΔΗ.Κ.Ε.Π.Α.Π. και τα Ποντιακά Σωματεία δήμου Πέλλας διοργανώνουν εκδηλώσεις Εθνικής Μνήμης για την Γενοκτονία του Ποντιακού Ελληνισμού. Οι εκδηλώσεις θα πραγματοποιηθούν το Σάββατο 18 Μαΐου στην πλατεία της Νέας Τραπεζούντας στα Γιαννιτσά όπου βρίσκεται και το αντίστοιχο Μνημείο. Το πρόγραμμα των εκδηλώσεων έχει ως εξής: 8:30.- Τέλεση Επιμνημόσυνης Δέησης Ι.N. Κοιμήσεως της Θεοτόκου - 09:30. Επιμνημόσυνη Δέηση Μνημείο Γενοκτονίας Ποντιακού Ελληνισμού. - Κατάθεση Στεφάνων. - Ιστορικό της ημέρας από την κα. Κλειώ Βασιλειάδου, Δικηγόρο. - Χορωδία της Ευξείνου Λέσχης Γιαννιτσών. - Απαγγελία Ποιημάτων. Δεξίωση στην αίθουσα της Ευξείνου Λέσχης Γιαννιτσών.\nΑναρτήθηκε από Τέλλος Άγρας στις 11:23 π.μ.


ΑΦΟΙ ΝΙΚΟΠΟΥΛΟΙ ΟΕ - Σχετικά με τα Wallies\nΣχετικά με τα Wallies\nGiant Peel & Stick Murals\nΌτι καλύτερο’ είναι αυτό που ακούμε συνεχώς σχετικά με τα διακοσμητικά μοτίβα χαρτιού με κόλλα WALLIES. Είναι εύκολα στη χρήση και προσφέρονται σε μία μεγάλη ποικιλία σχεδίων. Με αυτά τα χάρτινα διακοσμητικά μοτίβα με επικάλυψη βινιλίου μπορείτε με εξαιρετικό τρόπο να δημιουργήσετε πολύ ωραία αξεσουάρ και να διακοσμήσετε τους τοίχους μόνο με λίγο νερό χωρίς να χρειάζεται καλλιτεχνικό ταλέντο. Τοποθετήστε τα σε αμπαζούρ, ντουλάπια, κεραμικά πλακάκια, μεταλλικά καλάθια αχρήστων, κουτιά δώρων και φυσικά τοίχους.\nΟι δυνατότητες είναι απεριόριστες! Τα διακοσμητικά μοτίβα WALLIES είναι πιο εύκολα στη χρήση από τα ρολά ταπετσαρίας – χωρίς ανακατωσούρα, χωρίς μέτρημα και χωρίς κόψιμο!\nΤα WALLIES είναι ευκολότερα από το σχέδιο με αχνάρι, και μπορείτε να τα τοποθετήσετε μέσα σε λίγα λεπτά!\nΤα WALLIES θα βελτιώσουν και θα ομορφύνουν κάθε λεία, επίπεδη επιφάνεια και θα φαίνεται σαν να έχετε περάσει πολλές ώρες κούρασης ζωγραφίζοντας το έργο σας με το χέρι. Το μόνο όμως που πρέπει να κάνετε είναι να τα βρέξετε και να τα χρησιμοποιήσετε. Ένας σπόγγος ή μία χάρτινη πετσέτα είναι τα μόνα εργαλεία που χρειάζεστε.\nΤα WALLIES είναι αφαιρούμενα. Για να τα αφαιρέσετε βρέξτε απλά τα διακοσμητικά μοτίβα πολύ καλά και τραβήξτε τα. Η κόλλα είναι υδατοδιαλυτή.\nΚάθε πακέτο από διακοσμητικά μοτίβα WALLIES περιέχει 25 τεμάχια όπως αναγράφεται στο ενημερωτικό φυλλάδιο μέσα στο πακέτο μαζί με αφαιρούμενες κολλητικές κουκίδες για την προσωρινή τοποθέτηση των σχεδίων πριν τα βρέξετε και τα τοποθετήσετε.\nΟι τοιχογραφίες WALLIES κατασκευάζονται από το ίδιο χαρτί με κόλλα και επικάλυψη βινιλίου και κάθε πακέτο με διακοσμητικές τοιχογραφίες περιέχει μία ποικιλία από μεγάλα και μικρά σχέδια όπως περιγράφονται στο ενημερωτικό φυλλάδιο του πακέτου.\nΤα διακοσμητικά μοτίβα πλαισίου WALLIES προσδίδουν μία εντελώς νέα σημασία στις μπορντούρες ταπετσαρίας. Ακριβώς όπως τα διακοσμητικά μοτίβα WALLIES, τα μοτίβα μπορντούρας μπορούν να χρησιμοποιηθούν σε κάθε λεία, επίπεδη επιφάνεια – και όχι μόνο στους τοίχους! Μεταμορφώστε ένα παλιό έπιπλο, επενδύστε το πλαίσιο παραθύρου ή πόρτας, φτιάξτε ομοιόμορφες προσκλήσεις για πάρτι και τοποθετήστε φόντο ή διακοσμήστε κουτιά δώρου. Θα σας κατακτήσουν!\nΤα φύλλα συσκευασίας και έργων της εταιρείας μας θα σας δώσουν ιδέες για να χρησιμοποιήσετε τα διακοσμητικά μοτίβα χαρτιού με κόλλα WALLIES, αλλά οι τρόποι χρήσης δεν περιορίζονται παρά μόνο όπου φτάνει η φαντασία σας!\nΚΑΛΗ ΣΑΣ ΔΙΑΣΚΕΔΑΣΗ!\nΚάντε κλίκ για να\nδείτε τον κατάλογο online.\n[ Καταστήματα ] [ Συχνές Ερωτήσεις ] [ Photo Gallery ] [ Όροι Συναλλαγής ] [ Επικοινωνία ]\nΈχετε κατάστημα και θέλετε να παρουσιάσετε τα Wallies;\nΠάρτε μας τηλέφωνο στο 210 2925249 η στείλτε μας Email στην Διεύθυνση


Bioderma Sensibio Tolerance Plus+ Ενυδατική Κρέμα 40ml + Δώρο Sensibio Gel Moussant Απαλό Τζελ Καθαρισμού 45ml\nΚωδικός Προϊόντος: 5213000110470\nSensibio Tolerance+ Κρέμα περιποίησης για την μείωση δερματικής υπερευαισθησίας\nΔυσανεκτικό ή αλλεργικό δέρμα. Υπερευαίσθητο δέρμα.\nΗ δερματική υπερευαισθησία σε ΑΠΟΛΥΤΟ ΕΛΕΓΧΟ για ένα άνετο και διαρκώς ανακουφισμένο δέρμα. Αυξάνει το όριο ανοχής του δέρματος. Οι αισθήσεις από σφίξιμο και δυσφορία καταπραΰνονται αμέσως. Μέρα με τη μέρα, το δέρμα ανακτά την αρχική του άνεση. Ελαχιστοποιεί τον κίνδυνο εμφάνισης δερματικής δυσανεξία, χάρη στα αυστηρά επιλεγμένα για την ασφάλειά τους συστατικά. Αυστηρά μόνο τα απαραίτητα συστατικά, αναγνωρισμένα για την αποτελεσματικότητά τους. Περιποίηση απόλυτα συμβατή με το δέρμα. Έντονη ενυδάτωση.\nΚύρια σημεία προϊόντος: BIODERMA charter: Περιέχει τα απολύτως αναγκαία ενεργά φυσικά συστατικά που υπάρχουν στο δέρμα. Σωληνάριο με αντλία. Εξαιρετική ανοχή. ΒΙΟΛΟΓΙΚΟΣ ΤΡΟΠΟΣ ΔΡΑΣΗΣ Ο ειδικός στη βιολογία του δέρματος, το ερευνητικό κέντρο της BIODERMA καινοτόμησε και πάλι και δημιούργησε τη Sensibio Tolerance +: η δερματολογική του περιποίηση αυξάνει διαρκώς το επίπεδο ανοχής του δέρματος, σεβόμενη τη φυσική βιολογία του δέρματος.\nΣτην καρδιά αυτής της θεραπείας είναι το Neurocontrol®, ένα αποκλειστικό σύμπλεγμα που αποτελείται από το τετραπεπτίδιο και ένα συνδυασμό καταπραϋντικών ενεργών συστατικών*. Το Neurocontrol® μειώνει την υπερδιεγερσιμότητα των νευρικών ινών του δέρματος και ρυθμίζει τους βιολογικούς μηχανισμούς που είναι υπεύθυνοι για τη δυσανεκτικότητα. Το αίσθημα δυσφορίας ανακουφίζεται. Το δέρμα ανακτά την αρχική του άνεση. Εμπλουτισμένο με PCA Νάτριο, η Sensibio Tolerance + ενισχύει τη λειτουργία φραγμού του δέρματος και παρέχει βέλτιστη ενυδάτωση.\nΟΔΗΓΙΕΣ ΧΡΗΣΗΣ Εφαρμόστε μία ή δύο φορές την ημέρα σε όλο το πρόσωπο και το λαιμό, μετά τον καθαρισμό με Sensibio H2O. Εξαιρετική βάση μακιγιάζ. Σύνθεση χωρίς άρωμα Χωρίς Paraben Χωρίς συντηρητικά Υποαλλεργικό Μη φαγεσωρογόνο Ελεγμένο σε αλλεργική επιδερμίδα\nSensibio Gel Moussant Καταπραϋντικό ήπιο τζελ καθαρισμού με μια ενισχυμένη ενυδάτωση Βιολογικός τρόπο δράσης. Το αποκλειστικό σύμπλοκο DAF είναι μια ένωση δραστικών συστατικών η οποία επιτρέπει να ενισχυθεί το όριο ανοχής σε κάθε ευαίσθητο δέρμα. Εμπλουτισμένο με CCoco Glucoside/Glycéryl Oléate ένα ενεργό συστατικό που μιμείται τη δομή του δέρματος, το Sensibio Gel Moussant έχει ιδιότητες αποκατάστασης λιπιδίων και ενυδατικές ιδιότητες.\nΟΔΗΓΙΕΣ ΧΡΗΣΗΣ Απλώστε σε βρεγμένο δέρμα . Δημιουργήστε αφρό . Ξεπλύνετε καλά και στεγνώστε απαλά . Χρησιμοποιήστε το πρωί και / ή βράδυ .


Εξηγήσεις για την αντικοινοβουλευτική στάση της Κεραμέως ζητά ο ΣΥΡΙΖΑ-ΠΣ :: left.gr\nΕξηγήσεις για την αντικοινοβουλευτική στάση της Κεραμέως ζητά ο ΣΥΡΙΖΑ-ΠΣ\n«Η Κα Κεραμέως επιδεικνύει ανοικτά αντικοινοβουλευτική συμπεριφορά, παραβιάζοντας θρασύτατα τον Κανονισμό της Βουλής και μην τηρώντας ούτε καν τα προσχήματα μιας τυπικής απάντησης. Δεν είναι η πρώτη φορά που το κάνει. Εχουν προηγηθεί και άλλα πολλά παρόμοια περιστατικά καταφανούς υποτίμησης του Κοινοβουλίου και του κοινοβουλευτικού ελέγχου»\nΗ δήλωση του Χρ. Βερναρδάκη για την αντικοινοβουλευτική στάση της υπουργού Παιδείας Ν. Κεραμέως (1/12/20):\n«Γνωρίζουμε εδώ και καιρό ότι η Υπουργός Παιδείας Ν. Κεραμέως ανάγει την αδιαφάνεια και τον αυταρχισμό σε μοντέλο άσκησης διοίκησης. Όμως, πλέον, στην αδιαφάνεια και τον αυταρχισμό προστίθεται η πρωτοφανής αντικοινοβουλευτική της στάση.\n- Στις 22-10-2020 της ζητήθηκαν για 2η φορά με κοινοβουλευτική Ερώτηση και Αίτηση Κατάθεσης Εγγράφων τα Πρακτικά και οι Εισηγήσεις της Επιστημονικής Επιτροπής σχετικά με το άνοιγμα των σχολείων, τις αποστάσεις των μαθητών και τον αριθμό των μαθητών ανά τάξη.\nΗ πρώτη φορά ήταν στις 31-8-2020.\nΔεν κατέθεσε κανένα σχετικό έγγραφο και επιπλέον, ούτε την πρώτη ούτε τη δεύτερη φορά, δικαιολόγησε, όπως υποχρεούται, τη μη-κατάθεση εγγράφων.\nΑναγκάστηκε μετά την πρώτη αναπάντητη ερώτηση να έρθει στη Βουλή για σχετική Επίκαιρη Ερώτηση. Ούτε και εκεί ανταποκρίθηκε. Παρά το γεγονός ότι κατά τη συζήτηση της Επίκαιρης Ερώτησης είχε δεσμευθεί κατόπιν προτροπής και του Προεδρείου της Βουλής ότι θα καταθέσει τα πρακτικά και τις εισηγήσεις, τμήματα μάλιστα των οποίων εμφανιζόταν να διαβάζει μέσα στη Βουλή!\nΕπομένως: Είτε δεν υπάρχουν πρακτικά και εισηγήσεις, οπότε η Κα Κεραμέως ψεύδεται για τα περί «ομοφώνων εισηγήσεων» και περιπαίζει τη Βουλή διαβάζοντας κείμενα τα οποία εμφανίζει ως «πρακτικά», είτε υπάρχουν πρακτικά και εισηγήσεις και αρνείται να τα καταθέσει, παρά το γεγονός ότι πρόκειται για δημόσια έγγραφα μεγάλης σημασίας για τη δημόσια υγεία και ασφάλεια. Και στις δύο περιπτώσεις η ευθύνη της είναι πλέον τεράστια.\nΑς διαλέξει η ίδια τι ακριβώς ισχύει.\n- Στις 29-10-2020 της ζητήθηκε με κοινοβουλευτική Ερώτηση και Αίτηση Κατάθεσης Εγγράφων η εισήγηση του Ινστιτούτου Εκπαιδευτικής Πολιτικής (ΙΕΠ) για την κατάργηση των προγραμμάτων σπουδών της Ιστορίας του 2019, καθώς και η επιστημονική αξιολόγηση των καταργούμενων προγραμμάτων σπουδών. Η εισήγηση του ΙΕΠ αποτελεί προϋπόθεση για την κατάργηση σχολικών προγραμμάτων σπουδών.\nΗ ημερομηνία πέρασε εξίσου άπρακτη. Η Υπουργός ούτε απάντησε ούτε κατέθεσε έγγραφα ούτε δικαιολόγησε τη μη-κατάθεση εγγράφων, όπως υποχρεούται από τον Κανονισμό της Βουλής.\nΗ Κα Κεραμέως επιδεικνύει ανοικτά αντικοινοβουλευτική συμπεριφορά, παραβιάζοντας θρασύτατα τον Κανονισμό της Βουλής και μην τηρώντας ούτε καν τα προσχήματα μιας τυπικής απάντησης. Δεν είναι η πρώτη φορά που το κάνει. Εχουν προηγηθεί και άλλα πολλά παρόμοια περιστατικά καταφανούς υποτίμησης του Κοινοβουλίου και του κοινοβουλευτικού ελέγχου.\nΕίμαι αναγκασμένος να καταγγείλω αυτήν την πρωτοφανή πρακτική- που μάλιστα προέρχεται από Υπουργό που έχει βουλευτική ιδιότητα - και να ενημερώσω τον Πρόεδρο της Βουλής και τη Διάσκεψη των Προέδρων για τη λήψη των όποιων μέτρων προβλέπονται για την προστασία της Βουλής».\ntags: Χριστόφορος Βερναρδάκης, Νίκη Κεραμέως


26 νομοσχέδια άρον – άρον έως το τέλος Ιουλίου! Ορθάνοιχτο το ενδεχόμενο των πρόωρων εκλογών!\n29/04/2020 - 15:34μμ\nΣυνήθως τέτοια πρεμούρα έπιανε τις κυβερνήσεις λίγο πριν την προκήρυξη των εκλογών. Εάν συνδυάσουμε την πρωτοφανή επίσπευση της σκευωρίας κατά Παπαγγελοπούλου, που δεν θα είχε κανένα λόγο να γίνει εν μέσω πανδημίας, εάν κάποιοι νοσηροί εγκέφαλοι δεν ήθελαν να￼￼ αποφευχθεί το ενδεχόμενο παραγραφής λόγω πρόωρων εκλογών, τότε όλα οδηγούν εκεί.￼\nΈνα είναι βέβαιο. Ότι ο Μητσοτάκης ακόμα κι αν δεν θέλει τις πρόωρες εκλογές, σίγουρα της χρησιμοποιεί ως δαμόκλειο σπάθη πάνω από την κοινοβουλευτική του ομάδα. Διότι όλοι γνωρίζουν πως οι πρόωρες εκλογές σε περίπτωση που όντως πραγματοποιηθούν, θα γίνουν με λίστα και αυτό θα δώσει την ευκαιρία στον Μητσοτάκη να διορίσει όποιον γουστάρει για βουλευτή. Υπάρχει ισχυρότερος παραδειγματισμός για μία κοινοβουλευτική ομάδα;￼￼


Η Γη της Ελιάς: Τρυφερές νύχτες για Νικήτα και Μυρτάλη\n22 Φεβρουαρίου 2022 | 13:47\nΗ Γη της Ελιάς: Οι εξελίξεις στα επόμενα επεισόδια της σειράς θα είναι αποκαλυπτικές καθώς θα δούμε τρυφερές νύχτες για Νικήτα και Μυρτάλη\nΜπράβο τα παιδιά από τη μια αλλά δεν νομίζω να κρατήσει για πολύ η χαρά σας …Ο Στέφανος καραδοκεί και ο Αλέξης είναι έτοιμος για όλα…Μα ούτε έναν έρωτα δεν μπορούν να ζήσουν σε αυτή τη σειρά πια…\nΜε κοιτάς που σε κοιτώ?\nΑν τα φτιάξεις με τη Μυρτάλη θα πετάξω απ’ το γκρεμό #GiTisElias pic.twitter.com/VoZPNXL8pG\n— Medea (@socialmedea_gr) February 20, 2022\nΗ Μυρτάλη αποφασίζει να ταξιδέψει στη Θεσσαλονίκη, και ο Νικήτας πετάει στα σύννεφα από την χαρά του, στη γη της ελιάς. Η Μυρτάλη βέβαια ταξιδεύει για λόγους επαγγελματικούς, αλλά εκεί συναντά τον αδελφό του Αλέξη, ο οποίος προθυμοποιείται να την ξεναγήσει στην πόλη.\nΗ χαρά της είναι τεράστια και ο ενθουσιασμός της δε κρύβεται. Ο Νικήτας έχει καταφέρει να κερδίσει μία θέση στην καρδιά της, από την πρώτη κιόλας στιγμή. Το χιούμορ του, η εξυπνάδα του, αλλά και ο δυναμικός του χαρακτήρας, θα κερδίσουν την Μυρτάλη Βρεττάκου.\nΔείτε επίσης : Η Γη της Ελιάς: Η Ιουλία μαθαίνει τον έρωτα Στάθη Εύας\nΟ Νικήτας δε θα διστάσει να της δείξει πόσο ερωτευμένος είναι. Οι μέρες στη Θεσσαλονίκη θα γεμίσουν από ερωτισμό και έντονο πάθος, ανάμεσα στους δύο χαρακτήρες της σειράς. Η Μυρτάλη θα παραδοθεί σύμφωνα με το youfly.com στον έρωτα αυτόν, αγνοώντας τις συνέπειες.\nΤο ειδύλλιο ξεκινά. Η Μυρτάλη και ο Νικήτας γίνονται ένα, στην γη της ελιάς, περνώντας ξέγνοιαστες στιγμές στη Θεσσαλονίκη. Σύντομα θα τους επισκεφτούν και ο Λεωνίδας με την Άννα, με το παρεάκι αυτό να διασκεδάζει, δίχως αύριο.\nΤα νέα, όμως, δε θα αργήσουν να φτάσουν στη Μάνη. Ο Στέφανος θα μάθει σύντομα πως η αγαπημένη του Μυρτάλη έχει βρει παρηγοριά στο πλευρό ενός άλλου άντρα. Ποια θα είναι η αντίδρασή του και πώς θα ξεσπάσει ο Αλέξης, όταν δει τον αδελφό του με την γυναίκα που αγαπά όσο καμία;


Χαμένη η παρτίδα στα εργασιακά - Ειδήσεις - νέα - Το Βήμα Online\nΧαμένη η παρτίδα στα εργασιακά\n«Ηγγικεν η ώρα» των εργασιακών για την κυβέρνηση. Η δυσκολότερη – ίσως – ατζέντα θεμάτων που επηρεάζουν άμεσα την καθημερινότητα των πολιτών τίθεται σήμερα Κυριακή στο τραπέζι των συνομιλιών του υπουργού Εργασίας κ. Γ. Κατρούγκαλου με τους εκπροσώπους των θεσμών.\n22 Οκτωβρίου 2016, 09:42 Ενημερώθηκε: 23 Οκτωβρίου 2016, 05:45\nΗ κυβέρνηση επιδιώκει να περιορίσει τη συζήτηση γύρω από το πόρισμα της ανεξάρτητης επιτροπής, που αντικατοπτρίζει πολλές από τις θέσεις της, ωστόσο οι θεσμοί – και ιδιαίτερα το ΔΝΤ – επιμένουν στην απελευθέρωση των ομαδικών απολύσεων, στην περαιτέρω μείωση του κατώτατου μισθού και στην υπερίσχυση των ατομικών συμβάσεων.\nΚαι οι ευρωπαίοι συνομιλητές φαίνεται να υιοθετούν «σκληρή στάση», καθώς επιδιώκουν να κρατήσουν το ΔΝΤ στο ελληνικό πρόγραμμα, ενώ επιμένουν ότι δεν θα πρέπει να επανέλθουν στο τραπέζι προτάσεις και μέτρα που ελήφθησαν «κατά το παρελθόν». Αυτό αφορά κυρίως την επιδίωξη της κυβέρνησης να επαναφέρει τις συλλογικές συμβάσεις και τις συλλογικές διαπραγματεύσεις στην προτερέα κατάσταση (επεκτασιμότητα, μετενέργεια, διαμόρφωση κατώτατου μισθού). Οι θεσμοί απορρίπτουν τις ελληνικές προτάσεις, ενώ ταυτοχρόνως ζητούν περαιτέρω ενίσχυση των ατομικών συβάσεων.\nΟ υπουργός Εργασίας εκτιμά ότι «η διαπραγμάτευση θα είναι σκληρή» και χαρακτηρίζει το ΔΝΤ «ακραίο παίκτη» που υποστηρίζει τη γενικευμένη απορρύθμιση της αγοράς εργασίας. Πιστεύει ωστόσο ότι οι Ευρωπαίοι θέλουν να κρατήσουν το ΔΝΤ στο πρόγραμμα και ως εκ τούτου οι εξελίξεις κατά τη διάρκεια των συνομιλιών είναι απρόβλεπτες. Πάντως και το πόρισμα των εμπειρογνωμόνων, το οποίο αποδέχεται και προωθεί η κυβέρνηση, περιέχει επώδυνα μέτρα για την αγορά εργασίας.\nΣε αυτό περιλαμβάνονται προτάσεις για: Χαμηλότερες αμοιβές για τους νέους κάτω από τον εθνικό κατώτατο μισθό. Μειωμένο ωράριο εργασίας για την αποτροπή ομαδικών απολύσεων. Διαφορετικές προσεγγίσεις των εμπειρογνωμόνων για τον τρόπο διαμόρφωσης του κατώτατου μισθού. Δυνατότητα σύναψης επιχειρησιακών συμβάσεων με αμοιβές «προσωρινά χαμηλότερες» του εθνικού μισθού. Επαναφορά της καθολικής ισχύος των κλαδικών συλλογικών συμβάσεων εργασίας. Διατήρηση των διαδικασιών κήρυξης της ανεργίας, αλλά ταυτοχρόνως διατήρηση του εργοδοτικού δικαιώματος να μην καταβάλλουν μισθούς σε μη απεργούς εργαζομένους όταν δεν μπορούν να εργαστούν εξαιτίας απεργίας στον χώρο εργασίας.\nΗ σημαντικότερη πρόταση του πορίσματος αφορά την πρόβλεψη για μισθούς χαμηλότερους από τον κατώτατο μισθό – τόσο για τους νέους όσο και για εργαζομένους σε επιχειρήσεις με οικονομικά προβλήματα που θα συνάψουν αντίστοιχες συμβάσεις. Το πόρισμα μπορεί «να είναι η βάση συζήτησης», κατά τον υπουργό Εργασίας, ωστόσο παραδέχεται ότι δεν είναι δεσμευτικό για κανέναν. Ο ίδιος λαμβάνει αποστάσεις από κάποιες θέσεις τις επιτροπής, όπως είναι οι μειωμένες αποδοχές για νέους εργαζομένους κάτω των 25 ετών.\nΗ κήρυξη απεργιών\nΓια τον συνδικαλιστικό νόμο, η επιτροπή εμπειρογνωμόνων εκτιμά ότι δεν υπάρχει ανάγκη για αυστηρότερους κανόνες στη διαδικασία κήρυξης των απεργιών. Επίσης πιστεύει ότι δεν υπάρχει λόγος άρσης της απαγόρευσης της ανταπεργίας (lock out). Ωστόσο το ΔΝΤ εκτιμά ότι θα πρέπει να υπάρξουν αλλαγές.\nΣτο θέμα των ομαδικών απολύσεων το πόρισμα σημειώνει ότι θα πρέπει να ολοκληρωθεί η έκδοση της απόφασης του Ευρωπαϊκού Δικαστηρίου για την υπόθεση της Lafarge – ΑΓΕΤ Ηρακλής και να προσαρμοστεί η χώρα μας αναλόγως. Η επιτροπή προτείνει επίσης ως εναλλακτική λύση στις απολύσεις τη διεύρυνση των μορφών ελαστικής εργασίας.\nΤέλος, η ελληνική πλευρά υποστηρίζει την επαναφορά των διαπραγματεύσεων μεταξύ των κοινωνικών εταίρων για τη διαμόρφωση του κατώτατου μισθού, όπως και την επαναφορά της επεκτασιμότητας των κλαδικών συμβάσεων εργασίας.\nΑνακρίβειες στις επιστολές Κατρούγκαλου για τις συντάξεις\nΣωρεία λαθών και ανακριβειών περιέχουν οι «επιστολές Κατρούγκαλου» προς τους συνταξιούχους, με τις οποίες επιχειρείται να «εξηγηθούν» οι περικοπές των επικουρικών συντάξεων που υπέστησαν εκατοντάδες χιλιάδες δικαιούχοι. Ωστόσο, οι επιστολές όχι μόνο δεν εξηγούν τον τρόπο υπολογισμού των περικοπών, αλλά περιέχουν και ανακριβή στοιχεία γύρω από τα καταβαλλόμενα ποσά . Το γεγονός αυτό προκάλεσε επιπλέον οργή στους συνταξιούχους, οι οποίοι στρέφονται – πλέον – μαζικά στη Δικαιοσύνη.


6η αγωνιστική: Γκέλα για Μπαρτσελόνα | Contra.gr\n6η αγωνιστική: Γκέλα για Μπαρτσελόνα\nΜε το εντυπωσιακό 4-0 επί της Μαγιόρκα συνέχισε την πορεία της στην Πριμέρα Ντιβιζιόν η Ρεάλ Μαδρίτης. Οι «μερένχες» είχαν σε μεγάλα κέφια τους Βραζιλιάνους τους καθώς οι Ρονάλντο, Ρομπέρτο Κάρλος (δις) και Μπαπτίστα πέτυχαν τα γκολ της νίκης. Νέα γκέλα της Μπαρτσελόνα (εντός έδρας 2-2 με Σαραγόσα), συνεχίζει να εντυπωσιάζει η Χετάφε (2-1 τη Βαλένθια) που παραμένει στην πρώτη θέση.\nΕντός έδρας γκέλα για τη Μπαρτσελόνα, η οποία έμεινε στο 2-2 με τη Σαραγοσα μέσα στο "Καμπ Νου", με τους Καταλανούς, μάλιστα, να βρίσκονται πίσω στο σκορ με 2-0 μέχρι το 78ο λεπτό.\nΟι γηπεδούχοι μπήκαν αρκετά δυνατά στον αγωνιστικό χώρο, ωστόσο δεν κατάφεραν να μετουσιώσουν τις ευκαιρίες τους σε γκολ. Ο Ετό είχε κλειστεί καλά από την άμυνα των φιλοξενουμένων, με αποτέλεσμα ο Ζιουλί, ο Ροναλντίνιο και ο Ντέκο να αναλαμβάνουν το φορτίο της επίτευξης γκολ. Εν τούτοις στα μετόπισθεν, η Σαραγόσα ήταν απειλητική με τον Εβέρτον και τον Ντιέγκο Μίλιτο, αλλά ούτε και αυτή σκόραρε.\nΣτο δεύτερο μέρος, η Σαραγόσα ήταν αυτή που πανηγύρισε πρώτη. Ο Γκαμπριέλ Μιλίτο πήρε την κεφαλιά από τον Μάρκες και από την μικρή περιοχή των «μπλαουγκράνα» καισκόραρε. Πέντε λεπτά αργότερα ήταν η σειρά του αδερφού του, Ντιέγκο, να εκμεταλλευτεί λάθος του Ολεγέρ και να διπλασιάσει τα γκολ της Σαραγόσα.\nΟ Ράικαρντ προχώρησε σε αλλαγές και η Μπαρτσελόνα έκλεισε τους αντιπάλους της στην περιοχή τους. Στο 78’ ο Τολέδο ανέτρεψε στον Φαν Μπόμελ και αντίκρισε τη δεύτερη κίτρινη κάρτα, με τον διαιτητή να καταλογίζει πέναλτι. Ο Ροναλντίνιο το εκτέλεσε (δις) και μείωσε. Οι Καταλανοί έχασαν μεγάλες ευκαιρίες, είχαν και δοκάρι με τον Ετό, με τον Καμερουνέζο να πετυχαίνει τελικώς το πολυπόθητο γκολ στο 88ο λεπτό, διαμορφώνοντας το τελικό αποτέλεσμα.\nΜπαρτσελόνα: Βαλντές, Μπελέτι, Πουγιόλ, Ολεγέρ (62’ Φαν Μπόμελ), Φαν Μπρόνκχορστ, Μάρκες, Ντέκο, Ινιέστα (70’ Λάρσον), Ζιουλί (67’ Μέσι), Ροναλντίνιο, Ετό\nΣαραγόσα: Θέσαρ, Αλβάρο, Γκ. Μίλιτο, Τολέδο (78’ Οσκαρ Γκονζάλες), Πόνθιο, Θαπατέρ, Μοβίγια, Σάβιο, Εβέρτον, Κάνι (82’ Αρανθάμπαλ), Ντ. Μίλιτο\nΑνετη επικράτηση για τη Ρεάλ Μαδρίτης επί της Μαγιόρκα με 4-0 στο "Σαντιάγκο Μπερναμπέου", με τους Καστιγιάνους να σκοράρουν χάρη στους Βραζιλιάνους (Ρονάλντο, Ρομπέρτο Κάρλος 2 γκολ, Μπαπτίστα).\nEν τω μεταξύ,η Xετάφε συνεχίζει να εκπλήσσει τους πάντες στην Ισπανία. Η ομάδα του Μπερντ Σούστερ νίκησε τη Βαλένθια εντός έδρας με 2-1 και έτσι έμεινε στην κορυφή της βαθμολογίας με 14 βαθμούς. Οι "νυχτερίδες" προηγήθηκαν με το Βίγια στο 31’ αλλά οι γηπεδούχοι απάντησαν στο 44’ με το Ρίκι. Η Χετάφε έριξε τη χαριστική βολή στο 89’ με ένα έξοχο τέρμα του Ρεδόνδο. Η Ντεπορτίβο Λα Κορούνια γνώρισε οδυνηρή εντός έδρας ήττα τη στιγμή που πήγαινε καλά. Η Οσασούνα πέρασε νικηφόρα από το "Ριαθόρ", με τους Γαλιθιάνους να γνωρίζουν την πρώτη τους ήττα.\nΗ φορμαρισμένη Σανταντέρ δεν άντεξε για τέταρτο συνεχόμενο παινίδι και τελικώς έδωσε την ευκαιρία για... αναπτέρωση της Αλαβές. Η ομάδα της Βιτόρια επικράτησε με 2-1 μέσα στην έδρα της Ρασίνγκ και "ξεκόλλησε" από τον πάτο της βαθμολογίας. Ανεβαίνει σιγά σιγά η Βιγιαρεάλ, η οποία επικράτησε 3-1 της Μπιλμπάο και επανέρχεται σε ψηλές θέσεις.\n(78' πέν.Ροναλντίνιο, 88' Ετό - 48' Γκ. Μίλιτο, 53' Ντ. Μίλιτο)\n(44' Ρίκι, 89' Ρεδόνδο- 31΄Βίγια)\n(45' Ρικέλμε, 61' Μάρι, 77' Σένα - 19' Ετσεμπερία)\n(90' Κέπα - 14' Φρέντσον)\n(14' Φλερκίν - 24' Μπαϊάνο)\nΛα Κορούνια-Οσασούνα 0-1\n(46' Κοβάσεβιτς - 21' Χουανίτο)\n(90' Καρπιντέρο - 32' Γουέσλι, 77' Χουάνχο)\nΡεάλ Μαδρίτης-Μαγιόρκα 4-0\n(32' Ρονάλντο, 45', 65' Ρομπέρτο Κάρλος, 76' Μπαπτίστα)\n(65' Τόρες, 74' Κέζμαν)


Λέει «όχι» στην Μπιζ ο Καπίνο - Η στάση του Ολυμπιακού -... - Sportdog.gr - Αθλητικά Νέα | Ειδήσεις | Sport\n27/12/17 - 15:15\nΑπίθανο: Λέει «όχι» σε γνωστή ομάδα και τρελά λεφτά ο Καπίνο - Η στάση του Ολυμπιακού...\nΦαίνεται πως έχει μεγαλύτερες βλέψεις...\nΠολλά ακούγονται και γράφονται τις τελευταίες ώρες σχετικά με την επόμενη ομάδα του Στέφανου Καπίνο.\nΤα σενάρια δίνουν και παίρνουν, με την Κλαμπ Μπριζ να παρουσιάζεται ως ο πιο πιθανός επόμενος προορισμός στην καριέρα του Έλληνα πορτιέρο.\nΌπως λέγεται, ο διεθνής κίπερ αποτελεί διακαή πόθο του προπονητή των Βέλγων, Ιβάν Λέκο, ωστόσο το θέμα φαίνεται να έχει «κολλήσει» στις συζητήσεις τόσο με τον Ολυμπιακό όσο και με τον παίκτη.\nΜάλιστα, το πιο σημαντικό «εμπόδιο» δε μοιάζει να είναι οι -υψηλές- απαιτήσεις των Ερυθρολεύκων, αλλά το συμβόλαιο που αξιώνει ο Στέφανος Καπίνο, ο οποίος, έτσι κι αλλιώς δεν... τρελαίνεται με τη συγκεκριμένη προοπτική.\nΌπως αναφέρουν, μάλιστα, οι πληροφορίες του sportdog.gr η πρόταση της Μπριζ στον Έλληνα πορτιέρο αγγίζει τις 800.000 ευρώ, μαζί με τα μπόνους, μια προσφορά που θεωρείται εξαιρετική για τα δεδομένα του βελγικού πρωταθλήματος και όχι μόνο.\nΠάντως, ο γκολκίπερ του Ολυμπιακού δε δείχνει να... συγκινείται και, όπως όλα δείχνουν, δύσκολα θα προχωρήσει η μεταγραφή του στο Βέλγιο.\nΠροφανώς ο Στέφανος Καπίνο έχει μεγαλύτερες βλέψεις για την καριέρα του κι αυτό θετικό είναι, αν και η θητεία του στο Λιμάνι μάλλον κακό έκανε στο όνομά του παρά καλό.\nΑπό την άλλη, βέβαια, από τη στιγμή που και οι Πειραιώτες δεν συμφωνούν με την πρόταση της Μπριζ, η μεταγραφή έτσι κι αλλιώς δεν μπορεί να προχωρήσει. Και από τη στιγμή που ο Ολυμπιακός δεν έχει και τις καλύτερες σχέσεις με τον παίκτη (δεν μπορεί να υπάρξει κοινό σημείο επαφής), τότε θα είναι δύσκολο να υπάρξει και μια συνολική συμφωνία για την παραχώρησή του.


Επιβάλουν τον νόμο της σιωπής για τα κονδύλια του προσφυγικού - Ας Μιλήσουμε Επιτέλους\nΣε μια άλλη χώρα οι σοβαρές καταγγελίες του διευθυντή της Διεύθυνσης Υποδοχής και Ταυτοποίησης του υπουργείου Μεταναστευτικής Πολιτικής, Ανδρέα Ηλιόπουλου, θα είχαν ήδη κινητοποιήσει τα αντανακλαστικά της Δικαιοσύνης και την αντίδραση της ίδιας της κυβέρνησης και των βουλευτών της ώστε να ζητηθούν απαντήσεις και να χυθεί φως από τα αρμόδια υπουργεία.\nΑντ΄αυτού μετά την αποκαλυπτική συνέντευξη στον «Φ» του πλέον αρμόδιου στελέχους της κυβέρνησης για το προσφυγικό όπου για πρώτη φορά διατυπώθηκαν επώνυμα συγκεκριμένες καταγγελίες για φαινόμενα κακοδιαχείρισης κονδυλίων από υπουργεία και ανεξέλεγκτη δράση ΜΚΟ και άλλων φορέων, βλέπουμε πως κύριο μέλημα της κυβέρνησης είναι η συσκότιση αλλά και μια οργανωμένη προσπάθεια δολοφονίας χαρακτήρων.\nΔεν έχουμε καμιά αμφιβολία πως η Δικαιοσύνη αργά ή γρήγορα θα αναλάβει πρωτοβουλίες ώστε να θέσει στο μικροσκόπιο της έρευνάς της –όπως έχει ήδη κάνει ο OLAF- τις πολύ σοβαρές ενδείξεις και τα στοιχεία αναφορικά με τη διαχείριση των κονδυλίων. Καταγγελίες που κάθε μέρα γίνονται όλο και πιο συγκεκριμένες είτε αφορούν στη σίτιση των προσφύγων-μεταναστών, στη στέγασή τους, την διαχείριση των λυμάτων στα Κέντρα Υποδοχής κ.α.\nΤο έχουν ήδη ζητήσει τα κόμματα της Αντιπολίτευσης, το απαιτούν και οι συνθήκες, οπότε θα ήταν πρωτοφανές αν μετά από όλα όσα έχουν δει το φως της δημοσιότητας δεν κινητοποιηθούν οι Εισαγγελικές αρχές.\nΤο θέμα όμως εκτός από αντικείμενο εισαγγελικής έρευνας, είναι και βαθιά πολιτικό.\nΜπορεί κανείς να αντιληφθεί πως η χιονοστιβάδα των αποκαλύψεων σχετικά με τη διαχείριση των ευρωπαϊκών κονδυλίων, δημιουργεί σοβαρά προβλήματα στο κυβερνητικό αλλά και στενά κομματικό αφήγημα του ΣΥΡΙΖΑ για τους πρόσφυγες.\nΑντί της λογοδοσίας, όμως, επιχειρείται η επιβολή του νόμου της σιωπής. Οι βουλευτές του ΣΥΡΙΖΑ δεν μιλούν καθόλου για το θέμα, ενώ η μεν ηγεσία του υπουργείου Εθνικής Άμυνας απαντά με μηνύσεις, η δε ηγεσία του υπουργείου Μεταναστευτικής Πολιτικής επιλέγει την οδό της καρατόμησης και της απαξίωσης του στελέχους που έκανε τις καταγγελίες.\nΣυνολικά η κυβέρνηση αποφεύγει να πάρει θέση για τη διαχείριση των κονδυλίων και την τραγική κατάσταση στα κέντρα υποδοχής προσφύγων και μεταναστών. Πιθανόν θεωρεί πως αν καταφέρει να συγκαλύψει την υπόθεση δεν θα βρεθεί αντιμέτωπη με το πρόβλημα ακόμη κι αν αυτό έχει ξεπεράσει πλέον τα ελληνικά σύνορα και απασχολεί τις ευρωπαϊκές Αρχές καταπολέμησης της διαφθοράς και την ευρωπαϊκή κοινή γνώμη. Δεν αποκλείεται επίσης να έχει και σε αυτή την περίπτωση τη διακριτική στήριξη των Βρυξελλών που έδειξαν να δυσανασχετούν το προηγούμενο διάστημα από τον καταιγισμό των αποκαλύψεων για όσα συμβαίνουν στην Ελλάδα.\nΕίναι προφανές πως όλη αυτή η συζήτηση, δεν κάνει καλό ούτε στην κυβέρνηση ούτε στην Κομισιόν καθώς καλούνται να δώσουν εξηγήσεις για τα 1,6 δισ. ευρώ της ευρωπαϊκής βοήθειας λίγους μήνες πριν τις ευρωεκλογές.\nΑλλά αυτό δεν μπορεί να είναι δικαιολογία για το κουκούλωμα πιθανών σκανδάλων με τα ευρωπαϊκά και κρατικά κονδύλια, ούτε για τις άθλιες συνθήκες στα Κέντρα Υποδοχής. Πολύ δε περισσότερο όταν είναι η ίδια η κυβέρνηση και η Ευρωπαϊκή Επιτροπή που συνειδητά διατηρούν σε ισχύ νόμους (απευθείας αναθέσεις, συνοπτικές διαδικασίες, ελλιπής έλεγχος κλπ) οι οποίοι αφήνουν ορθάνοιχτα παράθυρα για διασπάθιση πόρων με το πρόσχημα αντιμετώπισης «έκτακτων αναγκών».\nΠαραδοχή Βίτσα για μεταναστευτικό: Οριακή η κατάσταση


Σημεία ομιλίας Ευρωπαίου Επιτρόπου Δ. Αβραμόπουλου κατά την επίσκεψή του στην έδρα της Ευρωπαϊκής Συνοριοφυλακής και Ακτοφυλακής (EBCGA), Βαρσοβία 1/10/2019 | Δημήτρης Αβραμόπουλος\nΣημεία ομιλίας Ευρωπαίου Επιτρόπου Δ. Αβραμόπουλου κατά την επίσκεψή του στην έδρα της Ευρωπαϊκής Συνοριοφυλακής και Ακτοφυλακής (EBCGA), Βαρσοβία 1/10/2019\nΌταν είχα οριστεί ως Επίτροπος αρμόδιος για τη Μετανάστευση, τις Εσωτερικές Υποθέσεις και την Ιθαγένεια, πριν από 5 χρόνια, κανείς δεν θα ήταν σε θέση να προβλέψει τι θα συνέβαινε σε διάστημα 5 μηνών. Η μετανάστευση και η ασφάλεια έγιναν τα σημαντικότερα θέματα στην Ευρώπη και η Ευρώπη δεν ήξερε πώς να διαχειριστεί την κατάσταση. Το χαρτοφυλάκιό μου έγινε ίσως το πιο σημαντικό πολιτικό χαρτοφυλάκιο στην Ευρώπη. Εκείνη την εποχή έπρεπε να ξεκινήσω την οικοδόμηση της αρχιτεκτονικής της ευρωπαϊκής στρατηγικής για τη μετανάστευση και την ασφάλεια. Δεν ήταν εύκολο, ειδικά στον τομέα της ασφάλειας, έπρεπε να πείσουμε τα κράτη μέλη να εμπιστευτούν το ένα το άλλο και να ανταλλάξουν πληροφορίες, αλλά και να συνεργαστούν για να οικοδομήσουμε την πολιτική μας για τη μετανάστευση.\nΓνωρίζετε ότι η μετανάστευση δεν είναι ένα απλό φαινόμενο. Καθορίζει πολιτικά το μέλλον της Ευρώπης. Βλέπετε τι συμβαίνει σε όλα τα κράτη μέλη. Η μετανάστευση επικρατεί στην εγχώρια πολιτική ατζέντα. Οι άνθρωποι απαιτούν περισσότερα και επιθυμούν καλύτερη διαχείριση των κοινών μας συνόρων και αποτελεσματικότερη καταπολέμηση των εγκληματικών δικτύων διακινητών. Αυτό ήταν το καθήκον αυτού του Οργανισμού. Η Ευρωπαϊκή Συνοριοφυλακή και Ακτοφυλακή έχει εξελιχθεί σε ένα από τα πιο αποτελεσματικά εργαλεία για εμάς, για τα κράτη μέλη αλλά και για τους ευρωπαίους πολίτες για να αντιμετωπίσουμε όλα τα ζητήματα της μετανάστευσης αλλά και άλλα ζητήματα εσωτερικών υποθέσεων.\nΕίμαι περήφανος που ενισχύσαμε σημαντικά τον Οργανισμό και διαθέσαμε σημαντικούς οικονομικούς και ανθρώπινους πόρους, δημιουργώντας μία ολοκληρωμένη Ευρωπαϊκή Συνοριοφυλακή και Ακτοφυλακή. Το έργο του Οργανισμού ήταν ουσιαστικής σημασίας για τη διαχείριση της μετανάστευσης και τη βελτίωση της ασφάλειας, συμβάλλοντας συνολικά στην εσωτερική ασφάλεια εντός του χώρου Σένγκεν.\nΠλέον ο ρόλος και οι ευθύνες σας αποκτούν ακόμα περισσότερη σημασία. Η Ευρωπαϊκή Συνοριακή και Ακτοφυλακή καλείται να διασφαλίσει την αποτελεσματική εφαρμογή της Ευρωπαϊκής Πολιτικής για την Ολοκληρωμένη Διαχείριση των Συνόρων. Προσφέραμε στον Οργανισμό τα απαραίτητα εργαλεία για την αντιμετώπιση των προκλήσεων που μπορεί να προκύψουν στα σύνορα της ΕΕ κατά τις προσεχείς δεκαετίες. Επειδή κανείς δεν ξέρει τι μας επιφυλάσσει το μέλλον. Ζούμε σε έναν εξελισσόμενο και μεταβαλλόμενο κόσμο. Οι ιστορικοί του μέλλοντος θα αποκαλούν την εποχή μας "την εποχή της ανθρώπινης κινητικότητας".\nΑυτός ο Οργανισμός, χάρη σε όλους σας, έχει πετύχει εξαιρετικά αποτελέσματα. Έχετε επανειλημμένα δείξει επαγγελματισμό και δέσμευση. Βασίζομαι σε όλους σας για να συνεχίσετε, σε πλήρη συμμόρφωση με το ισχύον νομικό πλαίσιο και τα υψηλότερα ηθικά πρότυπα. Δεν έχω καμία αμφιβολία ότι θα εκπληρώσετε αυτές τις απαιτήσεις. Σας ευχαριστώ για την αφοσίωσή σας και γι’ αυτά τα 5 χρόνια εξαιρετικής συνεργασίας.\nμετάφραση από τα αγγλικά: https://ec.europa.eu/commission/commissioners/2014-2019/avramopoulos/announcements/remarks-commissioner-avramopoulos-following-his-visit-european-border-and-coast-guard-agency_en


Προσκυνητής: Να μην ζητάμε να δούμε τον Θεό, απροετοίμαστοι!\nΘα ήθελα ας σας πω ένα παράδειγμα πάνω σ’ αυτό. Πριν πολλά χρόνια ήρθε κάποιος να με δει. Μου ζήτησε να του δείξω το Θεό, του είπα δεν μπορούσα να το κάνω, αλλά πρόσθεσα ότι, ακόμα και να μπορούσα, αυτός δεν θα ήταν δυνατόν να ατενίσει τον Θεό, σκέφτηκα πως για να συναντήσει κανείς το Θεό πρέπει να έχει κάτι κοινό μαζί Του, κάτι που δίνει μάτια να δει και νου να κατανοήσει.\nΟ άνθρωπος εκείνος με ρώτησε γιατί τα έλεγα αυτά, του πρότεινα λοιπόν να σκεφθεί λίγα λεπτά και να μου πει αν υπήρχε κάποιο χωρίο του Ευαγγελίου που να τον είχε συγκινήσει ιδιαίτερα, για να δει ποια σχέση υπάρχει μεταξύ του Θεού και του ιδίου. Μου απάντησε λοιπόν «ναι, είναι στο όγδοο κεφ. του κατά Ιωάννη Ευαγγελίου, το χωρίο που μιλάει για τον λιθοβολισμό της πόρνης».\nΟ άνθρωπος σκέφθηκε λίγο και έπειτα είπε: «Νοιώθω πως είμαι ο μόνος Εβραίος που δεν θα είχε απομακρυνθεί αλλά θα είχα λιθοβολήσει τη γυναίκα». Τον κοίταξα λοιπόν και του απάντησα: «Δόξαζε τον Θεό που δεν σου επιτρέπει να Τον συναντήσεις πρόσωπο προς πρόσωπο!»\nΑναρτήθηκε από π.Γεώργιος ΠΡΟΣΚΥΝΗΤΗΣ στις 1/01/2015\nΚαταπληκτικό αυτό που μόλις διάβασα.\nΚαλή χρονιά π.Γεώργιε, εύχομαι την ευλογία του Θεού να έχουμε όλοι μας για τη χρονιά που θα διανύσουμε\n2 Ιανουαρίου 2015 - 12:01 π.μ.\nΚαλή και ευλογημένη χρονιά.Ο Θεός να σας ευλογεί!\n2 Ιανουαρίου 2015 - 10:16 π.μ.


Να γιατί δεν πρέπει να ξεχάσεις τον εργένη φίλο τα Χριστούγεννα\nΑν είσαι οικογενειάρχης τέτοιες μέρες γιορτινές όπως είναι τα Χριστούγεννα τα περνάς με την οικογένεια με άλλες οικογενειακές παρέες είτε στο σπίτι σου είτε σε συγγενικά ή φιλικά σπίτια. Από την άλλοι πολλοί είναι εκείνοι οι οικογενειάρχες που έχουν φίλους εργένηδες και είναι πολύ πιθανό ένας εργένης να μείνει μόνος αυτές τις μέρες. Αυτή την χρονιά λοιπόν κάνε την υπέρβαση και σκέψου διαφορετικά.\nΔΙΑΒΑΣΕ ΑΚΟΜΑ: Αυτά είναι τα 14 σημεία που ξεχωρίζουν τον καλό φίλο από τον κολλητό\nΣυνήθως αυτό συμβαίνει με τους καλούς συναδέλφους που τους θεωρούμε φίλους αφού περνάμε πολλές ώρες της ημέρας μαζί τους. Ίσως να συμβαίνει και με κάποιον «φίλο» από το μπαρ που συχνάζουμε και έχουμε μια σχέση τυπικά φιλική. Και στις δύο περιπτώσεις εκείνος που μένει μόνος του τέτοιες μέρες είναι εργένης φίλος μας.\nΣκέψου λοιπόν αν ο εργένης φίλος σου έχει σχέση αυτή την εποχή. Αν η οικογένεια του είναι στην ίδια πόλη. Σκέψου ότι ακόμα και να έχει σχέση μπορεί να μείνει μόνος τη βραδιά των Χριστουγέννων.\nΡώτησε τον απλά τι θα κάνει το βράδυ. Μπορεί να μη σου πει αμέσως ότι θα μείνει μόνος του. Μπορεί να ντρέπεται …μπορεί πολλά. Εσύ πάντως πρότεινε του να περάσει μαζί σας το βράδυ των Χριστουγέννων ή αν αυτό δεν είναι δυνατόν κάλεσε τον στο τραπέζι της ημέρας των Χριστουγέννων!\nΜπορεί μαζί με την καλή σου να έχετε στήσει ένα ρεβεγιόν με επιλεγμένα ζευγάρια ή συγγενείς και να θεωρείς ότι ο εργένης φίλος σου «δεν κολλάει». Δεν είναι έτσι. Σε τέτοιες βραδιές όλοι «κολλάνε». Σκέψου ακόμα ότι για να τον θεωρείς φίλο σου της δουλειάς ή του μπαρ τότε δεν είναι δύστροπος ή κακός χαρακτήρας αλλιώς δεν θα του μιλούσες καθόλου παρά μόνο στα τυπικά. Επομένως να είσαι βέβαιος ότι θα κολλήσει στην δική σου παρέα του ρεβεγιόν.\nΚάνε λοιπόν την πρόταση και επέμεινε. Να ξέρεις ότι είναι δύσκολο να μένει κάποιος μόνος του αυτές τις μέρες και σίγουρα δεν φταίει μόνο αυτός. Κάνε την πρόταση και σίγουρα δεν θα χάσεις. Είναι κάτι που και η ημέρα το επιβάλει\nΜάθε γιατί η καλή σου σε συγκρίνει με τον πατέρα της!\nΑυτές είναι οι 4 επικίνδυνες στιγμές στη ζωή ενός ζευγαριού\nΑυτά είναι τα 9 λάθη που έκανες και οδήγησαν στον χωρισμό\nΠώς να καταφέρεις να συγχωρέσεις κάποιον που σε πλήγωσε!\nΗ μυρωδιά σου είναι χαλαρωτική για εκείνη που αγαπάς! Μάθε το γιατί!


Το «πορτρέτο» των σκουπιδιών μας (Γιάννης Ελαφρός) | Η ΑΛΛΗ ΟΨΙΣ\nΜε μια μηχανική κίνηση πετάμε στην μαύρη σακούλα εκατομμύρια ευρώ, τόνους πετρελαίου, εκατοντάδες δέντρα και πολύτιμους φυσικούς πόρους. Για να σας αποδείξουμε του λόγου το αληθές, καταγράψαμε την ταυτότητα δέκα συνηθισμένων οικιακών απορριμμάτων.\nΓι’ αυτό το ταπεινό κουτάκι, που ζυγίζει περίπου 15 γραμμάρια, χρειάστηκε βωξίτης βάρους 60 γραμμαρίων. Τα κοιτάσματα βωξίτη δεν είναι ανεξάντλητα. Μεγάλες ποσότητες από το υλικό αυτό βρίσκονται στα τροπικά δάση. Η εξόρυξή τους σημαίνει αποψίλωση των πνευμόνων της Γης ή σκάψιμο των βουνών. Επιπλέον, για να παραχθεί το ένα κουτάκι ξοδεύτηκε ενέργεια, ικανή να λειτουργήσει μια τηλεόραση για τρεις ώρες. Όλοι αυτοί οι πολύτιμοι φυσικοί πόροι πάνε χαμένοι εάν το κουτάκι πέσει στα κοινά σκουπίδια, όπου θα μείνει για πολλά πολλά χρόνια πριν διαλυθεί.\nΑντίθετα, η ανακύκλωσή του έχει πολλά οφέλη. Για να παραχθεί ένα ολοκαίνουριο κουτάκι από ανακύκλωση απαιτείται μόλις το 5% της ενέργειας της κανονικής παραγωγής. Αποφεύγουμε έτσι εκπομπές διοξειδίου του άνθρακα σχεδόν ίσες με το βάρος του. Για κάθε τόνο ανακυκλώσιμου αλουμινίου κερδίζουμε 4 τόνους βωξίτη, 37 βαρέλια πετρέλαιο, 500 κιλά σόδα και 100 κιλά ασβεστόλιθο. Και όλα αυτά σε πολύ μικρό χρονικό διάστημα, αφού χρειάζονται μόλις 90 μέρες για να εμφανισθεί πάλι στα ράφια.\nΚατασκευάζεται από άμμο (που μας δίνει το πυρίτιο), ανθρακικό νάτριο και ασβεστόλιθο. Τα τρία αυτά υλικά συγχωνεύονται σε υψηλές θερμοκρασίες – και γι’ αυτό απαιτείται σημαντική ενέργεια. Υπολογίζεται ότι για την κατασκευή ενός μπουκαλιού καταναλώνεται ενέργεια ίση με αυτή που καίει ένας λαμπτήρας 100 W σε οκτώ ώρες. Γιατί να πετάμε στα σκουπίδια αυτόν τον πλούτο όταν η ανακύκλωση ενός γυάλινου μπουκαλιού μας δίνει το ίδιο προϊόν με 50% λιγότερη ενέργεια; Πόσω μάλλον, όταν υπολογίζεται ότι με την ανακύκλωση αποσοβούμε εκπομπές διοξειδίου του άνθρακα ίσες με το ένα τρίτο του βάρους του μπουκαλιού.\n100 εκατομμύρια μπαταρίες οικιακής χρήσης πωλούνται κάθε χρόνο στην Ελλάδα. Μεγάλο ποσοστό από τις μπαταρίες αυτού του τύπου (έως και 20%) περιέχουν υδράργυρο, ένα υλικό που προκαλεί νευρολογικές διαταραχές, θάνατο και τύφλωση. Αν και μικροσκοπικές, οι μπαταρίες μπορεί να προκαλέσουν ανυπολόγιστη καταστροφή, εάν πεταχτούν ανεξέλεγκτα, καθώς περιέχουν το εξαιρετικά επικίνδυνο κάδμιο (συνδέεται με καρκινογένεση, πνευμονοπάθειες, νεφρικές βλάβες κ.λπ.) και σειρά ακόμα τοξικών ουσιών. Σκεφτείτε ότι μια μπαταρία είναι αρκετή για να μολύνει ένα κυβικό μέτρο χώμα και 400 κυβικά μέτρα νερού!\nΑν και η ανακύκλωση μπαταριών δεν αποδίδει άμεσα οικονομικά, μας προστατεύει από τέτοιους κινδύνους.\nΕκτός από το ότι αυξάνουν τον όγκο των σκουπιδιών εάν δεν «τσαλακωθούν» (έχει υπολογιστεί ότι ο όγκος που καταλαμβάνει κάθε ένα είναι 2,5 φορές το βάρος τους), θα χρειαστεί να περάσουν 400 – 500 χρόνια πριν αρχίσουν να αποσυντίθεται.\nΑντίθετα, ανακυκλώνοντας μισό κιλό ΡΕΤ πλαστικά μπουκάλια, εξοικονομεί κανείς ενέργεια αντίστοιχη με 12,000 ΒΤU. Η διαδικασία για την ανακύκλωσή τους είναι η εξής: χωρίζονται ανά είδος (ΡΕΤ, ΡVC, ΡΡ), πλένονται και κομματιάζονται. Από τις νιφάδες κατασκευάζονται διάφορα προϊόντα: από νέα πλαστικά μπουκάλια έως ύφασμα, επένδυση μαξιλαριών και μπουφάν. Έχει υπολογιστεί ότι πέντε πλαστικά μπουκάλια είναι αρκετά για την επένδυση ενός μπουφάν, 25 για ένα φλις παλτό ή 26 μπουκάλια για να φτιαχτεί ένα κοστούμι από πολυεστέρα.\nΜπορεί να είναι πρακτική αλλά με πολύ υψηλό κόστος. Και δεν μιλάμε μόνο για το οικονομικό κόστος (που μπορεί να ξεπεράσει τα 2.000 ευρώ για κάθε παιδί), αλλά για το περιβαλλοντικό. Έχει υπολογισθεί ότι για κάθε παιδί χρειάζονται πάνω από 5.000 πάνες μιας χρήσης, ποσότητα που απαιτεί την θυσία 15 δέντρων! Ένα εκατομμύριο δέντρα κόβονται παγκοσμίως κάθε χρόνο μόνο για πάνες μιας χρήσης.\nΑπό την άλλη, είναι από τα σκουπίδια που «φουσκώνουν» τον συνολικό όγκο των απορριμμάτων, καθώς οι πάνες που χρησιμοποιεί ένα και μόνο παιδί στην ανάπτυξη του ξεπερνούν σε βάρος τον ένα τόνο!\nΟι συσκευασίες από τετραπάκ κατακτούν όλο και μεγαλύτερο κομμάτι της αγοράς, καθώς είναι αρκετά εύχρηστες, τόσο για τις εταιρείες, όσο και για τους καταναλωτές. Υπολογίζεται ότι μια οικογένεια σε ένα χρόνο καταναλώνει 300 λίτρα γάλα και «παράγει» σκουπίδια τετραπάκ βάρους 7,7 κιλών.\nΑν και είναι ελαφρύ, μαλακό και ταυτόχρονα ανθεκτικό, το τετραπάκ αποτελεί πραγματικό εφιάλτη για οποιοδήποτε σύστημα ανακύκλωσης. Καθώς αποτελείται κατά 77% από χαρτί, 18% από πλαστικό, και 5% από αλουμίνιο, η ανακύκλωσή του απαιτεί τον διαχωρισμό των διαφορετικών υλικών, πράγμα που καθιστά ιδιαίτερα δαπανηρό το κόστος της. Σε κάποιες περιπτώσεις οι ίδιες οι εταιρείες που παράγουν τη συσκευασία αναλαμβάνουν και την ανακύκλωση, φτιάχνοντας νέα συσκευασία.\n300 εκατ. ευρώ το χρόνο γίνονται, ..σακούλες\nΠαράγωγο του πετρελαίου και σύμβολο της κοινωνίας μιας χρήσης, η πλαστική σακούλα έχει κατακλύσει τη ζωή μας. Πάνω από 60.000 τόνοι πλαστικού μιας χρήσης καταναλώνονται κάθε χρόνο στην Ελλάδα. Η παραγωγή τους υπολογίζεται ότι στοιχίζει περίπου 300 εκατ. ευρώ, δηλαδή 5 ευρώ το κιλό. Πολλαπλάσιο είναι το κόστος τους από τη στιγμή που θα πεταχτούν. Αυξάνουν τον όγκο των σκουπιδιών, η διαχείριση τους είναι δύσκολη, ενώ μια πλαστική σακούλα χρειάζεται από 100 έως 400 χρόνια για να διαλυθεί, αφού ταφεί. Επιπλέον, δυσκολεύει την αποσύνθεση και των απορριμμάτων οργανικής προέλευσης, που περιέχουν. Ειδικά όταν οι πλαστικές σακούλες πέφτουν στη θάλασσα είναι πολύ επικίνδυνες. Δεν είναι μόνο η ρύπανση – προκαλούν τον θάνατο χελωνών και ψαριών.\nΚαι μη νομίζετε ότι είναι δωρεάν: έρευνα του συνδέσμου των σούπερ μάρκετ αναφέρει ότι η αχρέωτη διανομή της πλαστικής σακούλας επιβαρύνει 0,3% την τελική τιμή.\nΟ βασικός στόχος είναι η μεγάλη μείωση της χρήσης της. Από ‘κει και πέρα η εκ νέου χρησιμοποίηση, η ξεχωριστή συλλογή και η ανακύκλωση (παρ’ ότι κοστίζει αρκετά) αποτελούν καλύτερες επιλογές από το πέταγμα στο σωρό.\nΗ έκρηξη των εντύπων κατακλύζει το σπίτι μας με χαρτί κάθε είδους. Μπορεί πολλά απ’ αυτά (ειδικά τα διαφημιστικά) να δίνονται δωρεάν, το πραγματικό κόστος του χαρτιού όμως είναι πολύ μεγάλο. Το πόσο, γίνεται κατανοητό όταν δούμε τι κερδίζουμε από την ανακύκλωσή του. Για κάθε τόνο χαρτιού που ανακυκλώνουμε, λοιπόν, σώζουμε 17 δέντρα, 32.000 λίτρα νερού, δύο βαρέλια πετρελαίου και 4.100 κιλοβατώρες ηλεκτρικού ρεύματος, ικανού να καλύψει τις ανάγκες ενός σπιτιού για πέντε μήνες. Σημαντική είναι και η εξοικονόμηση αερίων του θερμοκηπίου (πάνω από 74%), καθώς και η μείωση του όγκου των απορριμμάτων. Ένας τόνος από υψηλής ποιότητας ανακυκλωμένο χαρτί μπορεί να αντικαταστήσει τρεις τόνους ξύλο για χαρτί. Δυστυχώς, όμως, τα περισσότερα περιοδικά που κυκλοφορούν σήμερα στην Ελλάδα δεν χρησιμοποιούν ανακυκλωμένο χαρτί.\nΤαυτόχρονα, στην προσπάθεια για ιλουστρασιόν εκτυπώσεις περνούν το χαρτί με επικάλυψη καολίνης, η οποία περιέχει άργιλο. Ο άργιλος όμως δυσκολεύει την ανακύκλωση, καθώς δημιουργεί σβόλους και δίνει κακής ποιότητας ανακυκλωμένο χαρτί.\nΧρησιμοποιούμε ένα ποτηράκι για ένα λεπτό και αυτό κάνει 200 χρόνια να λιώσει! Μάλλον δεν συμφέρει… Αλλά καθώς το φαστ φουντ, το φαγητό «παραγγελία απ’ έξω» και το φαγητό στο πόδι επεκτείνονται, τα πλαστικά πιατάκια, ποτηράκια, μαχαιροπίρουνα και κάθε είδους σκεύη μιας χρήσης γίνονται πια συνώνυμα της καθημερινότητας. Φτιαγμένα συνήθως από πολυστυρένιο, αποτελούν μεγάλο μέρος του συνολικού όγκου των πλαστικών απορριμμάτων και είναι εξίσου δύσκολο να διαλυθούν.\nΦλούδες από φρούτα, λαχανικά και κάθε είδους υπολείμματα φαγητού πέφτουν «χύμα» στον σκουπιδοντενεκέ μας, φτάνοντας το 35% -50% του συνόλου των σκουπιδιών μας. Τα οργανικά σκουπίδια αποτελούν έτσι ένα μεγάλο μέρος του όγκου των αποβλήτων που κατευθύνονται για ταφή. Όπως ανακατεύονται με τα άλλα απορρίμματα, δυσκολεύουν την ανακύκλωση. Απεναντίας, εάν έπεφταν σε ξεχωριστό κάδο ή (ακόμα καλύτερα) εάν συλλέγονταν σε ειδικούς κάδους κομποστοποίησης σε κάθε σπίτι, θα μπορούσαν να μας δώσουν πολύ καλό κομπόστ, κατάλληλο για επιχωματώσεις και καλλιέργειες.\n(Πηγή: «Καθημερινή» 25/02/2007)\nΣχετικός σύνδεσμος: Οικολογική Εταιρεία Ανακύκλωσης\n« Τηλεόραση: Ένας ξένος στο σπίτι\nΟμιλία εις την Γ΄ Κυριακήν των Νηστειών (Αγ. Ιουστίνος Πόποβιτς) »


Τα «ονόματα» πλέον δεν λένε τίποτα | Debut.gr\nΤα «ονόματα» πλέον δεν λένε τίποτα\nΈνα χρόνο μετά την απόκτηση του Γιάγια Τουρέ, ο Ολυμπιακός προχώρησε στην αγορά ενός ακόμα ηχηρού ονόματος, αυτό του Ματιέ Βαλμπουενά. Ο Αλέξανδρος Ιτιμούδης γράφει για τους εντυπωσιασμούς που φέρνουν τα μεγάλα ονόματα που όμως πολλές φορές δε βοηθούν ουσιαστικά.\nΗΜ. ΔΗΜΟΣΙΕΥΣΗΣ: 27 Ιουνίου 2019 | EΠΙΜΕΛΕΙΑ: Αλέξανδρος Ιτιμούδης\nΆλλη μια χρονιά και οι ομάδες που θα διεκδικήσουν την πρώτη πεντάδα στην Σούπερ Λιγκ προσπαθούν να δομήσουν όσο το δυνατόν καλύτερα ρόστερ.\nΟ Ολυμπιακός έκανε το πρώτο μπαμ της χρονιάς με την έλευση του Ματιέ Βαλμπουενά στην ηλικία των 35 ετών. Όπως μας έχει συνηθίσει εδώ και αρκετά χρόνια ο σύλλογος του λιμανιού, έτσι και φέτος έφερε ένα παίκτη με πλούσιο βιογραφικό δε, σε μεγάλη ποδοσφαιρικά ηλικία δε.\nΔεν είναι ασφαλώς κάτι νέο, μιας ο ΠΑΟΚ πριν λίγα χρόνια είχε φέρει τον Μπερμπάτοφ, όπως και παλιότερα το κάνανε με αντίστοιχους παίκτες και η ΑΕΚ με τον Παναθηναϊκό.\nΠαρόλα αυτά θεωρώ πως οι μεταγραφές αυτές ήταν κατά κύριο λόγο πυροτεχνήματα για να καλμάρει ο κόσμος, παρά μεταγραφές ουσίας. Τις περισσότερες φορές όλο αυτό ήταν ένα στοίχημα που έπαιρνε ο εκάστοτε πρόεδρος, και αν του καθόταν τότε θα βοηθιόταν και η ομάδα.\nΚαιρός όμως είναι να δούμε τι πρωτάθλημα έχουμε και να λειτουργήσουμε ανάλογα. Δυστυχώς για να σου βγουν τέτοιοι φτασμένοι ηλικιακά παίκτες θέλει μεγάλη δόση τύχης και συγκυριών. Θέλει από πίσω να έχεις ένα αρκετά ικανό ρόστερ ώστε να σου βγάλει και ο παίκτης που φέρνεις αυτά που όλοι περιμένουν.\nΚαλώς ή κακώς η Ελλάδα δεν είναι ελκυστικός επαγγελματικός προορισμός για τους πρωτοκλασσάτους παίκτες, ειδικά αυτούς σε παραγωγικές ηλικίες. Πλέον έχουν ξεφύγει και τα ποσά στο ποδοσφαιρικό χρηματιστήριο ασφαλώς, αλλά το σημαντικό είναι η συντριπτική υποβάθμιση του ποδοσφαίρου μας.\nΟι ελληνικές ομάδες μπορούν να λειτουργήσουν ευεργετικά μόνο για παίκτες που θα τις αντιμετωπίζουν ως «σκαλοπάτι» και όχι ως προορισμό. Σε τέτοιους παίκτες πρέπει πλέον να ποντάρουμε αν θέλουμε να δούμε το επίπεδο να ανεβαίνει ουσιαστικά.\nΠολλές περιπτώσεις ειδικά ξένων παικτών βγήκαν από τους ελληνικούς συλλόγους, χωρίς όμως να σημαίνει ότι αυτό έγινε στοχευμένα. Ανάλογο μοντέλο ακολουθεί και η Πορτογαλία που επίσης δεν συγκαταλέγεται στα ελκυστικά πρωταθλήματα.\nΆρα καταλήγουμε πως το να φέρνεις ένα καλό όνομα μόνο και μόνο για να πουλήσεις φανέλες δεν θα έχει ουσιαστικό αντίκτυπο. Θα πρέπει να έρθουν παίκτες νεαροί ώστε αν και εφόσον αναδειχθούν εδώ, μετά να φύγουν για ένα καλύτερο πρωτάθλημα, επιτρέποντας στις ομάδες εδώ να προσκομίσουν χρηματικά οφέλη.\nΚαλά τα ονόματα λοιπόν, αλλά στο σύγχρονο ελληνικό ποδόσφαιρο δεν έχουν και τόσο μεγάλη αξία.